garaño / garapenbide\ngarapen (Egungo testuen corpusean 54.486 agerraldi)1 iz garatzea.\nGarunaren garapenean. Berria - Gaiak 2006-05-02\nUnibertsitateak duen zeregin handia, ezinbestekoa eta bazter ezina, gizartearen garapenean. Juan Ignacio Pérez / Pello Salaburu «Unibertsitatea eta euskal gizartea gaur» - 47. orr.\nHerrien garapena eta herrien garaipena, biak, Internetekin loturik daude oraingoz. Pello Salaburu «XX. mendearen argi-itzalak» - 156. orr.\nBi gene aurkitzen dira kakalardoaren hanken garapena kontrolatzen dutenak. Pello Salaburu «XX. mendearen argi-itzalak» - 96. orr.\nGiza zientzia modernoen sorrera eta garapena. Joxe Azurmendi «Euskal Herria krisian» - 38. orr.\nEskerrik asko zuei, liburu honen garapenean eskaini didazuen laguntzagatik. Joan Mari Irigoien «Lur bat haratago» - 6. orr.\nGarapen gutxiko literaturetan gabiltzanok ere badugu Leopardik aipatzen zuen antzeko pagotxa, tradizio urri batek ematen digun sortzeko aukerarena alegia. Anjel Lertxundi «Mentura dugun artean» - 34. orr.\nAutista askok erakusten duten garapen motela. Xabier Olarra «Antropologo bat Marten» - Oliver Sacks - 264. orr.\nGarapen jarraiki batean eta epe luzera begiratu nahi duen aurrerakuntzarako. Juan Ignacio Pérez / Pello Salaburu «Unibertsitatea eta euskal gizartea gaur» - 139. orr.\nGarapen soziala bultzatzeko. Berria - Kultura 2006-04-11\nTeknologia transferentzia eginez edota hezkuntzaren garapena sustatuz. Iñaki Heras «Txanponaren bi aldeak» - 300. orr.\nOztopoak baitaude euskararen erabileraren garapenean. Juan Ignacio Pérez / Pello Salaburu «Unibertsitatea eta euskal gizartea gaur» - 194. orr.\nAzpigarapenaren eta garapenaren artean dago euskal kultura, krisi gorrian. Markos Zapiain «Errua eta maitasuna» - 118. orr.\nIkerketa zientifiko eta garapen teknologikoari buruzko estatistikak. Berria - Kultura 2004-04-28\nGarapen ekonomikoaren bizkortzailea da gerla. Piarres Xarriton «De re publica edo politikaz» - 153. orr.\nGarapen demografikoak eta enpleguaren bilakaerak gastua nabarmenki handituko dutela. Iñaki Heras «Txanponaren bi aldeak» - 146. orr.\nGure zientzia eta teknologia garapenerako sistema. Juan Ignacio Pérez / Pello Salaburu «Unibertsitatea eta euskal gizartea gaur» - 139. orr.\n"Ikerketa eta Garapenerako" (I+G) erabiltzen diren inbestimenduak. Juan Ignacio Pérez / Pello Salaburu «Unibertsitatea eta euskal gizartea gaur» - 128. orr.\nGiza Garapenaren Indizea. Pello Salaburu «XX. mendearen argi-itzalak» - 205. orr.\nNazio Batuen Merkataritza eta Garapenerako Konferentziaren (UNCTAD) arabera. Iñaki Heras «Txanponaren bi aldeak» - 240. orr.\nMunduko Bankuak garapen bidean diren herrialdeak ditu helburu. Iñaki Heras «Txanponaren bi aldeak» - 261. orr.\nZenbait erakundez dago osaturik gaur egun MB: Berreraikitze eta Garapenerako Nazioarteko Bankua, Garapenerako Nazioarteko Elkartea, Nazioarteko finantza Korporazioa eta Inbertsioen Bermerako Agentzia Multilaterala. Iñaki Heras «Txanponaren bi aldeak» - 261. orr.\n3 (hitz elkartuetan, lehen osagai gisa)\nGizarte zientzien arloetako ikerkuntza jardueraren garapen maila, apalagoa da beste arlokoen garapena baino. Juan Ignacio Pérez / Pello Salaburu «Unibertsitatea eta euskal gizartea gaur» - 122. orr.\nGarapen-arazoak zituzten haurrentzako eskola berezi batera. Xabier Olarra «Antropologo bat Marten» - Oliver Sacks - 197. orr.\nSistemaren garapen ereduaren parte da kooperatibismoa. Iñaki Heras «Txanponaren bi aldeak» - 185. orr.\nGarapen politiketan akatsak sufrimendu eta bizitzekin ordaintzen direnez. Iñaki Heras «Txanponaren bi aldeak» - 299. orr.\nNoiz arte jarraitu dezake mendebaldeko gizarteak edo mundu ustez garatuak garapen sistema horretan? Iñaki Heras «Txanponaren bi aldeak» - 137. orr.\nPlanifikatu gabeko garapen prozesu luze baten ondorioz. Iñaki Heras «Txanponaren bi aldeak» - 217. orr.\nGarapen bidean diren herrialdeen lan egoera eskasak. Iñaki Heras «Txanponaren bi aldeak» - 209. orr.\nTurismoa ezin da izan gure herriaren garapen sail bakarra! Itxaro Borda «%100 basque» - 32. orr.\n4 (hitz elkartuetan bigarren osagai gisa)\nGorputz-garapen orekatua eta edertasun fisikoa balio gorenak zirela. Bernardo Atxaga «Groenlandiako lezioa» - 165. orr.\nOso gutxik dakite azken fase hori, artista-garapenaren adierazpen hori, hondamendizko galera batek eragina dela. Xabier Olarra «Antropologo bat Marten» - Oliver Sacks - 57. orr.\nGiza garapenari buruzko aipatu azken txostenean. Iñaki Heras «Txanponaren bi aldeak» - 283. orr.\nHaien enbrioi-garapena gobernatzen duten geneak. Juan Garzia «Sagua, eulia, eta gizakia» - François Jacob - 12. orr.\nEta ekonomia hazkundea ez da ekonomia garapena, baina bada zerbait. Iñaki Heras «Txanponaren bi aldeak» - 91. orr.\nEpe luzeko ekonomia-garapenerako. Koro Navarro «Ekonomiaren globalizazioa» - Jacques Adda - 59. orr.\nKuhnen iritziz, zientzia-garapenak (hots, teoriaren edo, hobeto esan, paradigmaren hautaketa-prozesuak) ez dio zientziaren razionaltasun algoritmikoari jarraitzen, irizpide psiko-soziologikoei baizik. Askoren artean «Filosofiako gida» - 247. orr.\nIndustria-garapenaren garrantziaz oharturik. Koro Navarro «Ekonomiaren globalizazioa» - Jacques Adda - 52. orr.\nIkerketa-garapenean (IG) inbertsiorik handienak egiten dituzten herrialdeetako enpresek. Koro Navarro «Ekonomiaren globalizazioa» - Jacques Adda - 79. orr.\nNazio-garapenaren funtsezko hiru osagai. Koro Navarro «Ekonomiaren globalizazioa» - Jacques Adda - 120. orr.\nEkonomi eta gizarte-garapenagatik. Iñaki Mendiguren «Historiaren azterketa II» - A.J. Toynbee - 202. orr.\nBarne-garapen atzeratu baten zantzuak. Xabier Olarra «Antropologo bat Marten» - Oliver Sacks - 208. orr.\n5 (jasangarri, iraunazgarri izenondoekin)\nHaren arabera, garapen jasangarria guztion ahotan dago gaur egun, eta hiru ardatz nagusiren gainean egiten da horri buruzko eztabaida: biodibertsitatea eta garapen jasangarri ekonomikoa eta soziala. kulturen eta hizkuntzen garapen jasangarria. Berria - Euskal Herria 2004-01-15\nPlana ingurumena babestu eta garapen jasangarriari eusteko asmoz egin dute. Berria - Euskal Herria 2004-01-09\nGarapen iraunarazgarria erdiesteko ezinbestekoak zirela oinarrizko aldaketak. Iñaki Heras «Txanponaren bi aldeak» - 317. orr.\n6 garapen bide (Egungo testuen corpusean 1.636 agerraldi; orobat garapenbide Egungo testuen corpusean 21 agerraldi)\nBetiko oinazeak jasango ez dituztenak, bestalde, behin-behineko gaitzak penatuko lituzke euren bekatuengatik, arinenak izanda ere, edota bertuteen garapen bidea lantzeko. 25373\nBertsularitza bizirik da Araban, eta garapen bide onean. 25374\nErakundez Kanpoko Elkarteak eta garapen bideak. 25375\nHerrialdeen garapen bidean kulturak duen garrantzia azpimarratu nahi dute. 25376\nGarapen-bidean zeuden gainerako eskualde handietan, oso urriak ziren oraindik industria-ondasunak eta azpiegitura ekonomikoak. 25377\nMunduko Bankuak garapen bidean diren herrialdeak ditu helburu. 25378\nDiputazioak aurten hiru milioi euro jarriko ditu garapen bidean dauden herrialdeetako proiektuak laguntzeko. 25379\nErabakigune hori garapen bidean diren nazioei gizateriaren gehiengoari irekitzen dela irudikatu nahi da. 25380\nKontuan hartu horien gorputz egiturak (edo bauplanak) ez direla hautespen hitsaren ondorio, baizik eta herentzia filogenetiko, garapenbide eta arkitekturako hertsaduren bidez eratu direla. 25381\nGarapen bidean diren herrialdeetan, urte horietan, 52 milioitik 65era soilik igo zen immigrante kopurua. 25382\nGaur egungo muga ekologikoak ezinezko bihurtzen du garapen bidean diren herrialdeen industrializaziorako eredua. 25383\nEskualde honek [...] garapen-bideko herrialde askok duten esportazio-egituraren antzekoa du. 25384\nInbertsioen dinamika berria garapen-bideko eskualdeetan. 25385\nHitzarmena positiboa da EBrentzat eta baita garapen bideko herrialdeentzat ere. 25386\nAutogintzaren sektoreak, gainera, «une delikatuak» dituela gogoratu du sindikatuak baita trokelgintzak ere, garapen bideko herrialdeen «dumpinarengatik». 25387\n7 garapen iraunkor [626 agerraldi, 3 liburu eta 115 artikulutan; Egungo testuen corpusean 1.968 agerraldi]\nGarapen iraunkorra alderdi politiko, gizarte mugimendu eta abarren agenda politikoan txertatu den terminoa da. Berria - Euskal Herria 2004-12-08\nGarapen iraunkor kontzeptua argitzeko lehen pausoa hazkundearen eta garapenaren arteko bereizketa egitea da. Itziar Eizagirre / Amaia Lizarralde «Garapen iraunkorra» - 39. orr.\nGarapen iraunkor batek [...] ingurumena babestu behar hori betetzen duen produkzio sistema bat behar du. Itziar Eizagirre / Amaia Lizarralde «Garapen iraunkorra» - 43. orr.\nBasoen garapen iraunkorra lortzeko akordioa adostu dute Araban. Berria - Euskal Herria 2004-11-14\nGipuzkoako Aldundiko Garapen Iraunkorreko diputatuak. Berria - Euskal Herria 2004-12-17\nAHT garapen iraunkorrerako garraiobiderik egokiena dela. Berria - Euskal Herria 2004-09-10\nGarapen Iraunkorraren Aldeko Nazio Batuen Erakundearen menpeko Batzordeak. Berria - Gaiak 2004-04-17\n· Bestelako balio batzuk beharko ditugu, zinez nahi baldin badugu gure garapena iraunkor izan dadin. Itziar Eizagirre / Amaia Lizarralde «Garapen iraunkorra» - 14. orr.\nhitz multzoen maiztasunak (gutxienez 6 aldiz agertzen direnak)\naldundiko garapen (13); aldundiko garapen iraunkorreko (10); baina garapen (8); baten garapen (6); bere garapen (18); beren garapen (5); da garapen (25); da garapen iraunkorra (5); darretxe garapen (5); dela garapen (6); den garapen (12); dira garapen (14); ditu garapen (10); du garapen (20); du garapen kontseiluak (7); duen garapen (17); dute garapen (11); duten garapen (6); edo garapen (9); egungo garapen (5); ere garapen (7); eta garapen (164); eta garapen bidean (9); eta garapen bideko (9); eta garapen ekonomikoa (10); eta garapen iraunkorra (7); eta garapen iraunkorraren (8); eta garapen kontseiluak (5); euskal herriaren garapen (7); euskal herriko garapen (13); foru aldundiko garapen (12)\ngarapen bat (12); garapen bidean (88); garapen bidean dauden (30); garapen bidean diren (35); garapen bideko (136); garapen bideko beste (5); garapen bideko ekonomien (9); garapen bideko herrialde (14); garapen bideko herrialdeek (12); garapen bideko herrialdeen (22); garapen bideko herrialdeentzat (5); garapen bideko herrialdeetako (8); garapen bideko herrialdeetan (20); garapen bideko herrialdeetara (5); garapen bideko zenbait (5); garapen ekonomiko (21); garapen ekonomiko eta (6); garapen ekonomikoa (62); garapen ekonomikoa eta (6); garapen ekonomikoa sustatzeko (5); garapen ekonomikoaren (16); garapen ekonomikoari (6); garapen ekonomikorako (14); garapen eredu (24); garapen eredu berri (6); garapen eredua (10); garapen ereduaren (5); garapen ereduari (6); garapen eta (40); garapen handia (12); garapen handia izan (5); garapen historikoa (6); garapen hori (9)\ngarapen iraunkor (28); garapen iraunkor kontzeptua (8); garapen iraunkorra (103); garapen iraunkorra eta (8); garapen iraunkorra lortzeko (11); garapen iraunkorrak (16); garapen iraunkorrarekin (6); garapen iraunkorraren (72); garapen iraunkorraren aldeko (7); garapen iraunkorraren euskal (5); garapen iraunkorrari (10); garapen iraunkorraz (7); garapen iraunkorrean (10); garapen iraunkorreko (22); garapen iraunkorreko diputatu (10); garapen iraunkorrerako (30); garapen izugarria (5); garapen jasangarria (16); garapen jasangarriaren (13); garapen kontseilua (35); garapen kontseiluak (51); garapen kontseiluan (21); garapen kontseiluaren (41); garapen kontseiluaren eta (6); garapen kontseiluari (5); garapen kontseiluko (42); garapen maila (15); garapen maila desberdineko (6); garapen mota (5); garapen osoa (5); garapen profesionala (8); garapen proiektu (10); garapen soziala (5); garapen teknologikoa (9); garapen teknologikoaren (6)\nherriaren garapen (12); herriko garapen (14); ikerketa eta garapen (5); nazio garapen (8); oraindik garapen (5); zen garapen (6)\nbaten garapena (8); bere garapena (6); duen garapena (23); ekonomiaren garapena (12); enbrioiaren garapena (8); eta garapena (65); garapena bermatzeko (7); garapena bultzatu (7); garapena bultzatzeko (12); garapena da (8); garapena ekarri (5); garapena ere (5); garapena eta (66); garapena eta berrikuntza (7); garapena ez (20); garapena ez da (11); garapena izan (15); garapena izan du (5); garapena sustatu (6); garapena sustatzeko (11); giza garapena (8); haren garapena (5); horren garapena (9); izan duen garapena (13); teknologiaren garapena (8); zientziaren garapena (5)\nenbrioiaren garapenaren (6); erabileraren garapenak (6); erabileraren garapenak kostua (6); eta garapenarekin (6); eta garapenaren (40); euskararen erabileraren garapenak (6); garapenak eta (7); garapenak kostua (6); garapenak kostua izan (6); garapenarekin eta (5); garapenaren alde (12); garapenaren aldeko (9); garapenaren artean (5); garapenaren arteko (5); garapenaren eta (18); garapenaren indizea (8); garapenaren inguruan (6); giza garapenaren (15); giza garapenaren indizea (8)\neta garapenari (18); eta garapenari buruzko (10); eta garapenean (35); eta garapeneko (6); garapenari begira (6); garapenari buruzko (29); garapenari dagokionez (6); garapenari eta (8); garapenean eta (14); giza garapenari (8); giza garapenari buruzko (5); ikerketa eta garapenean (15); ikerketan eta garapenean (5); ingurumenari eta garapenari (5)\nda nazio garapenerako (5); ditu nazio garapenerako (5); eta garapenerako (69); eta garapenerako erakundeak (7); eta garapenerako europako (5); eta gizarte garapenerako (6); eta nazio garapenerako (10); garapenerako behar (5); garapenerako biltzarra (22); garapenerako biltzarra eta (5); garapenerako biltzarrak (44); garapenerako biltzarraren (22); garapenerako biltzarrean (6); garapenerako biltzarreko (9); garapenerako erakundeak (7); garapenerako eta (13); garapenerako europako (6); garapenerako helburuak (6); garapenerako hezkuntza (7); garapenerako laguntza (5); garapenerako nazioarteko (5); garapenerako programak (5); garapenik ez (5); gizarte garapenerako (8); ikerketa eta garapenerako (13); lankidetza eta garapenerako (13); nazio garapenerako (115); nazio garapenerako biltzarra (22); nazio garapenerako biltzarrak (44); nazio garapenerako biltzarraren (22); nazio garapenerako biltzarrean (6); nazio garapenerako biltzarreko (9); nazioarteko garapenerako (5)


Coimbra Free Dating Site - Online Dating in Coimbra\nFree Online Dating In Coimbra | Portugal\n73 y. o. ♂ Portugal , Coimbra , Penela\n48 y. o. ♂ Portugal , Coimbra , Coimbra\n43 y. o. ♂ Portugal , Coimbra , Coimbra\n41 y. o. ♂ Portugal , Coimbra , Gois\n32 y. o. ♂ Portugal , Coimbra , Figueira da Foz\nMeet Portuguese Singles In Coimbra\nIn 2009, Loveawake.com was created to help Coimbra users easily navigate online dating profiles and have throughout the years provided all the tools necessary for Portuguese members to find quality date matches. Membership is free of charge and your chance of receiving matches and replies is statistically higher than with paid sites. Because Loveawake.com is one of the biggest dating site in the world and carries a high Google ranking position, your profile is sure to be viewed by a high number of Portuguese singles. This fact alone makes it easy catch a view fish in the pond.\nCoimbra women: 7\nCoimbra men: 76\nWe reset information about new Coimbra personals every 24 hours.


Carency - Wikipedia, entziklopedia askea.\nCarency Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 713 biztanle zituen.\n50° 22′ 43″ N, 2° 42′ 15″ E / 50.3786°N,2.7042°E / 50.3786; 2.7042Koordenatuak: 50° 22′ 43″ N, 2° 42′ 15″ E / 50.3786°N,2.7042°E / 50.3786; 2.7042\nAblain-Saint-Nazaire, Mont-Saint-Éloi, Neuville-Saint-Vaast, Souchez, Villers-au-Bois eta Gouy-Servins\n391 (%51.1) 359 (%46.9)\n2007an Carency udalerrian erroldatutako biztanleak 713 ziren. Familiak 274 ziren, horien artean 44 pertsona bakarrekoak ziren (8 bakarrik bizi ziren gizonak eta 36 bakarrik bizi ziren emakumeak), 99 seme-alabarik gabeko familiak ziren, 111 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 292 etxebizitza zeuden, 274 familiaren etxebizitza nagusia ziren, 4 bigarren erresidentzia ziren eta 13 hutsik zeuden. 284 etxeak ziren eta 8 apartamentuak ziren. 274 etxebizitza nagusietatik 253 bere jabearen bizilekua ziren, 18 alokairuan okupaturik zeuden eta 4 doan lagata zeuden; 1ek bi gela zituen, 17 etxek hiru zituzten, 60 etxek lau zituzten eta 197 etxek bost zituzten. 241 etxek euren parking plaza propioa zuten azpian. 97 etxetan ibilgailu bat zegoen eta 156 etxetan bat baino gehiago zituzten.\nCarency udalerriko biztanleria-piramidea 2009an .\n2007an lan egiteko adina zuten pertsonak 490 ziren, horien artean 350 aktiboak ziren eta 140 inaktiboak ziren. 350 pertsona aktiboetatik 325 lanean zeuden (173 gizon eta 152 emakume) eta 25 langabezian zeuden (12 gizon eta 13 emakume). 140 pertsona inaktiboetatik 64 erretiraturik zeuden, 45 ikasten zeuden eta 31 "bestelako inaktibo" gisa sailkaturik zeuden.\n2009an Carency udalerrian 276 unitate fiskal zeuden, 727,5 pertsonek osaturik. Pertsona bakoitzeko diru-sarrera fiskalaren mediana urteko 21.143 euro zen.\n2007an zeuden 16 komertzioetatik, 6 eraikuntza enpresak ziren, 1 ibilgailuen saltze eta konpontze enpresa zen, 3 finantziazio enpresak ziren, 2 higiezinen enpresak ziren eta 4 zerbitzu enpresak ziren.\n2009an zeuden norbanakoentzako 6 zerbitzu publikoetatik, 2 igeltseroak ziren, 1 zurgina, 2 iturginak eta 1 argiketaria.\n2000. urtean Carency udalerrian 12 nekazaritza-ustiategi zeuden.\nAblain-Saint-Nazaire (1,5 km)\nVillers-au-Bois (2,3 km)\nSouchez (3,1 km)\nMont-Saint-Éloi (3,4 km)\nGouy-Servins (4,6 km)\nAcq (4,8 km)\nNeuville-Saint-Vaast (4,8 km)\nCamblain-l'Abbé (4,9 km)\nGivenchy-en-Gohelle (5,0 km)\nBouvigny-Boyeffles (5,3 km)\nAngres (5,3 km)\nFrévin-Capelle (5,8 km)\nAzken aldaketa 9 otsaila 2021(e)an, 19:24(e)tan


TAO txartela duten herritarrek edozein gunetan aparkatu ahal izango dute udan : Irutxuloko Hitza\nTAO txartela duten herritarrek edozein gunetan aparkatu ahal izango dute udan\nDonostiako Udalak jakinarazi du TAO txartela (Egoiliarrentzako Aparkaleku Bereizgarria) duten hiritar guztiek, baimena izango dutela ibilgailuak aparkaleku mugatuko guneetako edozein sektoretan aparkatzeko. Uztailaren 1etik irailaren 30era egin ahalko dute hori, eta destinoko eremuko TAO txartela dutenen baldintza berak izango dituzte.\nUdalak neurri hori hartu du udaran izango diren ekitaldi bereziak eta hirian egingo diren hainbat pelikulen filmatzea dela eta. Hala ere, jakinarazi dute egoiliarrek ezin izango dutela ibilgailua dohainik aparkatu ordainketa nahitaezkoa den guneetan (15′ eremuko guneak), araututako ordutegiaren barnean.


Hatortxu Rock 11 Atarrabia eta Burlata arteko mugan izango da — Gaztezulo\nHatortxu Rock 11 Atarrabia eta Burlata arteko mugan izango da\nHatortxu Rock 11 Atarrabia eta Burlata arteko mugan izango da https://www.gaztezulo.eus/albisteak/hatortxu-rock-11-atarrabia-eta-burlata-arteko-mugan-izango-da https://www.gaztezulo.eus/albisteak/hatortxu-rock-11-atarrabia-eta-burlata-arteko-mugan-izango-da/@@download/image/200912103726htx2.jpg\nHatortxu Rock 11 musika jaialdian datorren urtarrilaren 9an izango da Atarrabian, `Entre cementerios´ izenaz ezaguna den lur eremuan, Burlatarekin mugan. Bost urtez Berriobeiti izan da Hatortxu hartu duen herria, baina arrazoi ezberdinak tarteko, Atarrabia eta Burlata artera aldatuko dira aurten. Eskaintzen duen giro ona, are musika hobea eta parrandarako aitzakia ezin hobea, ordea, ez dira aldatu.\nEuskal preso politikoen euskal herriratzea aldarri duen jaialdiak hamaikagarren saioa du aurtengoa eta, nahiz eta iazkoak muga oso goian jarri zuen, kartel berri honek ere aseko du hurbiltzen direnen rock egarria.\nBizardunak, Ken7, Boikot, Def Con Dos, Goar Cicatriz, Obrint Pas, Trikidantz eta Soziedad Alkoholika taldeak igoko dira oraingoan oholtza gainera. Kartel erakargarria, ezta? Kontzertuak amaitutakoan Dj Elepunto, Dj Nari, Dj Jo Ta Txo eta Dj Anabasa arduratuko dira gaua luzatzeaz.\nSarrerak 25 euroren truke izango dira egunean bertan eskuragarri, baina aldez aurretik erosi nahi duenak ohiko lekuetan nahiz www.hatortxurock.org web gunean ditu salgai 20 eurotan.\nHauxe da salmenta puntuen zerrenda:\n-Herriko Carmen (Alde Zaharra)\n-El Infiernito (Alde Zaharra)\n-Ipar Gorri (Errotxapea)\n-Toki Eder (Donibane)\n-Leku Ona (Etxarri)\n-Hala Bedi (Gasteiz)\n-Herriko taberna (Agurain)\n-Donosti Rock (Donostia)\n-Herriko taberna (Santurtzi)\n-Ttipi Ttapa (Durango)


2019 Martxoak 08\nHorra AEK-ren proposamena : zatoz gurekin bazkaltzera !\n(… eta euskara ikastera, bistan da!)\nEuskara kurtsoak segitzeko aukera ukanen duzu apirilaren 22tik 26ra, Biarritzeko zein Donibane Garaziko gau-eskoletan, 9:00etatik 17:30etara. Ikastaldi intentsiboak izanen dira, astebetez 7 oren eguneko, 9:00etatik 17:30etara. Maila guztiak dira proposatuak, baita C1 maila ere !\nBazkaria eta animazioak maila guzietako ikasle eta erakasleekin izanen dira, euskaran murgilduz mintzamena eta ulermena hobetzeko.\nKasu ! Lekuak mugatuak dira !\nAEK-k ikastaldiak antolatzen ditu urtero lurralde guzian zehar euskara ikasi edo hobetu nahi duen jendeari, manera intentsibo batez euskara ikasteko aukera emateko. Zatoz behako bat botatzera !


2018ko urriak 21, igandea\nselect * from iglesias where id = '536'\nOlabarrieta auzoan 1679. urteaz gero muga-gurutze bat izan zen. Jatorrizko gurutzea hareharrian landua zen eta Domingo Arabaolaza izeneko hargin batek egin zuen. Hala dio idulkian grabatutako mezuak. Idulkia du, hain zuzen ere, jatorrizko gurutzetik geratu den pieza bakarretakoa.\nZenbait gorabehera medio, poliki-poliki piezak gehienak galdu zituen, batez ere azken berrogeita hamar urte hauetan, eta dagoeneko jatorrizko idulkia edo oinarri karratua eta gailurreko gurutzearen kondar batzuk besterik ez ziren geratzen.\nHala ere, nahiko adatu bazeuden nolakoa zen jakiteko eta, auzokoek inguruan zenbait bide eta bazter konpontzeko obrak auzolanean egin ondoren, gurutzea berregitea eta jatorrizko kokalekutik gertu dagoen plazatxo batera aldatzea proposatu zuten.\n1994ko Plana: 500.000 pta.\nArray ( [id] => 536 )


Ohe azpia — Eibar.ORG | Eibarko peoria\nHemen zaude: Hasiera / Blogak / Volgako Batelariak / Ohe azpia\nJokin Muñoz 2005/04/29 11:30\nVolgako Batelariak inoizkarian kolaborazioak argitaratuko genituela iragarri genuen, eta hona hemen lehenengoa, Jokin Muñozek eskaini diguna. Idazle nafarrak lagun batekin batera Iruñeko Hizkuntz Eskolan aurtengo martxoaren batean eman zuen irakurketa-hitzaldia jasotzen du, eta testuaren ardatza Bizia lo ipuin-liburua da, 2003ko Euskadi Literatur Saria jaso zuena. Interesgarria eta eztabaidarako zinez aproposa iruditu zaigu batelarioi.\nSemeak begiak itxi ditu. Erabat isildu da azken eztularekin batera, eta geldi-geldi dago orain, burua pareta aldera emanik. “Burua alde honetara jarriko diat, Andres, mekanoari begira”, esan dio aitak, eta xuabe-xuabe heldu dio lepo atzetik. Burua gora, sapai aldera begira jarri dio, ordea. Gero laztan egin dio kopeta izerdi hozten hasian. Ze lanak hartu dituen beti kopeta gaineko ile-punta bihurri horiek orrazten! Jarraian eseri da, aulki txikian oraingo honetan, belaunak bular parean kuzkur-kuzkur eginik. Burua belaunen gainera erori zaio, eta horrela egon da, tarte batez, ezpainak galtzen kontra estuturik. Ez dio jada emazteari entzuten, baina haren eskuak sorbalda gainean sentitu ditu halako batean, eta ezin izan dio eutsi begietara etorri zaion aurreneko negar kolpeari.\n"Mekanoa", Bizia lo, 32 orr.\nArratsalde on. Tristea pasartea, ezta? Lagun batek esan dit hitzaldi baten aurreneko legea dela jendea entretenitzea: zerbait alaia, txisposoa, okurrentea esan behar duzula tarteka, alegia, eta, batez ere, ez dela irakurri behar. Ikusten duzuenez, ez diot kasu piperrik ere egin lagunari. Barkatu didazue, ordea. Gertatzen dena da elkarrizketa eta komentario gaizto bat edo bestek bultzatu nautela dena goitik behera idaztera, badezpadere, nahiz nire estiloa ez den. Beste kontuari dagokionez, zuek esango didazue, irakurri baduzue, liburu honi umore apurrik atera ote dakiokeen. Beraz, hemen naukazue, irakurtzen eta triste.\nBestelako liburuak idatz nitzakeen, noski. Baina horregatik ni idazle alaiagoa izango nintzateke? Nik uste dut liburu tristea=idazle tristea eta liburu alaia=idazle alaia elkarketak ez direla zuzenak. Irakurleak entretenitzeko soilik idazten duen idazlea ez da ni baino alaiagoa. Kontrakoa esango nuke nik. Berak, nik ez bezala, irakurlea errealitate, egunerokotasun mikatz eta tristetik urruntzeko beharra ikusten du fikzio zoragarrien bidez. Irakurlea zoritxarrekoa da, eta ahazteko bideak eman behar zaizkio. Nik, berriz, kontrakoa uste dut. Irakurleak, orohar, bizipoza daukala, zoriontsu bizi dela, baina, noiz edo noiz, zenbait gauza triste, mikatz gogorarazi behar zaizkiola.\nGertatzen dena, beharbada, zera da: jendeak ez du buruko minik nahi. Egunean zehar lanpetuta egoten da, eta ez du eseri nahi mutiko baten azken hatsaren kronika ralentizatua irakurtzeko, adibidez.\nKonfliktorik gabeko gizartea da Mendebaldeko Europaren azken 50 urteetakoa. Konflikto, gatazka politiko-armaturik gabekoa, diot. Bi tokitan bakarrik izan dugu horrelakorik: Irlanda eta Euskal Herria. Gainerakoan, esan bezala -Yugoslavia ekialdeko Europan dago-, ez dugu konfliktorik izan azken 50 urteetan. II gerrate mundiala bukatu zenez geroztik, alegia. Hartara, mendebaldeko gizartea bizi omen den asperdura horretan, irakurleak distraitu, distraitzen dira denborapasako literatura irakurtzen. Buruko minik hartu gabe. Zer pentsatua eduki gabe. Heriotzerako bide geldo horretan, asperdura horretan, "nobelak leituz distraitzen gara".\nNik uste dut, halere, gatazkarik gabe, tentsiorik gabe ez dagoela literatura ona egiterik. Badago esaten duenik ere gaur egun nobela onak bakar-bakarrik 3.mundutik etor daitezkeela. Noski, esageratzen ari da. Baina nik zera diot: hemen, Euskal Herrian ere, nobelarako, fikziorako aukera itzelak daude. Gure gizartean fikziorako sustrato aparta daukagu, erabili beharrekoa zerbait ezberdinik eskainiko badugu Europako literaturen mapa errepikakor betiberdin honetan.\nEuskal Arazoa. "La Cosa", nire lagun batzuek dioten bezala, hain baita amorfoa, hain baita handia, hain baita omnipresentea. Eta ez da bakar-bakarrik han barna tiroka dabiltzan burugabe batzuen kontua. Gizarte osoa hartzen du goitik behera. Nik uste dut, neurri handi batean, gizarte hau, eta euskararen mundua bereziki, gaixo dagoela.\nNiri, behintzat, telediarioak deitzen dit behin eta berriro. Obsesio bilakatu zait "La Cosa" deitzen dugun hori. Idazten dudanean beti agertzen zait bizkarrera, eta sorbaldetan –kas-kas- kolpetxoak ematen dizkit. Aspaldi jada Julio Llamazaresenen estiloko bidai liburu bat idatzi nahi izan nuen -En Babia, El rio del olvido, Tras-os-montesen antzekoa-, Etxauritik Castejonera oinez joanez, eta Astraineraino iraun zidaten asmo nobleek, Astrainera iritsi gabe "La Cosa" bidera atera zitzaidan-eta.\nStephen King idazleak esaten du idazten duenean, sortu nahi duen beldur eta ezinegon efektu hori eragiteko, bizkarrean monstruo baten arnasketa sakona sentitu behar duela -affff!, affff!-. A ze umekeria, ezta? Nirea terrorifikoagoa dela uste dut. Nik idazten dudanean eulitzar bat entzuten dut kortina atzean, -tzzzzzz- ito beharrean, eta deitu eta deitu aritzen zait.\nBai, gure konfliktoak erromantizismo dexente galdu du dagoeneko. Jada ez da Victor Hugok esaten zuen orgen kirrinka amaigabe hura entzuten dena, hemengo arazo politiko konpongabearen erakusgarri. Keba. Euli tzar nazkagarria dugu, kortina atzean harrapatuta, ari eta ari aspergarri-temosoan.\nBaina hori beharbada ni bezalako obsesibo batzuen kontua besterik ez da. Light denaren gizartean bizi gara: alkoholik ez, tabakorik ez, proteinarik ez, pikanterik ez... No problem. Eta light izate hori gure literaturara, gure fikziora pasatu da. Dena arina izan beharra. Liburuak zerbait inokuoa behar du, eta kritikarik egiten bada, izan dadila beti amablea. Terrenoa betiere ondo mugatua. Hor dugu pornografia, kleroa... Hor ditugu batzokiak, joder...! Terreno ezin hobea probokaziorako. Baina, gure zoritxarrerako, Mirandek aurre hartu zigun duela 30 urte, edo Boccacciok duela 600. Berandu iritsi gara. Terreno horretan egin dezakeguna beti boy-scout batzuen bihurrikeria bat izango da. Inokuoa. Esaneko literatura baita, gurea.\nNon dago, ordea, pentsamendu basatirako terrenoa? Nora bideratu gure zalantzak, gure amorruak? Non daude, hitz batez esanda, gure tabuak? Euskaldunen terreno debekatua? IDENTIDADEAn, noski. Politikan. "La Cosa"-n.\nGertatzen dena da gai batzuek denbora behar dutela fikzio bilakatzeko. Hain dira mingarriak! Hain dira gertuak! Baina ni horrekin ez nago erabat ados. Ez da bakar-bakarrik distantzia kontua. Neurri handi batean, euskal idazleek errealitate mikatzari bizkarra erakusteko joera izan dute beti. Hor ditugu, esaterako, exilioko idazleak eta gerraondokoak, lubakietako trajediak, miliziano eta gudarien heriotzak kontatu beharrean, baserrian, amonaren gonapean giltzapetu zirenak. Ez ziren hurbildu gerraren izu-laborrira. Eta ez dakit zergatik. Guk, bestalde, zerbait egin badugu gure tragedia moderno honekin azken 30 urteetan, izan da kritika nahiko gainetikoa -hi, gure mutilak dituk-eta!-, fikzio metaforiko-poetikoa edo, okerrena dena, panegiriko bat edo beste.\nOrain, berriz, ematen du garaia dugula "La Cosa"-ri alde guztietatik heltzeko. Akaso izango da denboragatik beragatik. 30 urteko tregua bat eman diegu gure askatzaileei, eta, hortaz, hau ez da, jadanik, anekdota historiko hutsa. Nik esango nuke kodigo existentzial bat dela, gure jarrera, iritzi guztiak baldintzatzen dituena. Mundu ikuskera berezi bat da konflikto luze honek gugan txertatu duena. Eta mundu ikuskera horrek, neurri batean, ahoa itxi ez, baina lokartu bai, lokartu egin gaitu.\nBeha itzazue Euskadi Sarietarako aurtengo hautagaiak. Denek ukitzen dute konfliktoa zuzen edo zeharka. Klabe historikoan batek, beste batek klabe errealista-poetikoan, beste batek klabe filosofikoan, eta beste bik -Bizia lo barne- klabe, nola esango nuke, intrahistorikoan? Gordin-errealistan? Eta atea zabalik dago, zeren, irakurri duzue Juanjo Olasagarreren azkena? Eider Rodriguezena? Iban Zalduarena?\nHeldu behar diogu, bai, gureari, kupidarik gabe heldu ere bai. Ezeroso, minduta sentitzeraino zenbaitetan, zergatik ez. Tregua bukatu baita. Nahikoa kasu egin diegu gure gurasoei, gure aiton-amonei... Jon Juaristik ez du arrazoirik esaten duenean "gurasoek gezur esan zigutela". Ez, ez ziguten gezurrik esan. Lokartu egin gintuzten, eta ez dugu -ez dut- lo gozoan segitu nahi. Nirea ere entzutea nahi dut.\nSenarraren aldera jiratu da, nekatu itxurak eginez. Ohe buruan eserita dago, burkoa bizkarrean jarrita, eta telebistaren argiek tarteka aurpegia argitzen diote, orain piztu, orain itzali. Kaskorik gabe dago, baina ez dio telebistari begirik kentzen. Iragarkiak dira. Yankee itxurako umekozkor batzuk ageri dira bizikleta gainean, ziztu bizian maldan behera. Nesquick. Ezagutzen du iragarkia. E.T. filma ekartzen dio gogora. Jonekin ikusi zuen, aspaldi. Akaso segidan ezohiko informatibo bat jarriko dute. Egun osoa pasa dute leherketaren gaineko aldiroko informazioa ematen. Eta horixe dator orain. Teleberriaren ohiko aurkezpena ikusten ari dira, hain juxtu. Doinua kanta lezake irudiekin batera. Kaskoak pasabidean geratu dira, telefonoaren ondoan, baina bietatik inork ez du ohetik jaikitzeko keinurik egin. Beste behin ere, irudiekin etsi behar. Aurkezlea ageri da orain. Aurpegian larridura eta kezka nabari zaizkio, beste askotan bezalaxe. Eta beste askotan bezalaxe ere, auto hondarrak ikusten dira ondoko irudietan. Karrozeria eta kristal puskak han-hemen, eta arropa zati odolduak nonahi. Akaso izen bat edo beste esango du aurkezleak, irudiak kendu eta berriz ere enfokatzen dutenean. Baina kieto daude biak, nor bere aldean. Ez dute entzungo. Ez dute entzun nahi.\n"Ixiluneak", Bizia lo, 55-56 orr.\nBatzuetan errealitatea edozein ametsgaizto baino aberats, harrigarri eta izugarriagoa da, ez da hala? Horretaz aparte, fantasia dago. Baina fantasia literaturan ez zait batere interesatzen. Nahiago dut imaginazioa. Amos Oz idazle israeldarrak -ez sionistak- esaten du imaginazioa dela fanatismoaren kontrako antidotorik onena. Egingo dugu aproba?:\nSartu da Idoia. Ume guztien begiradek bat egin dute bere gainean. Maixua gela erdian dago, mahats mordo bana belarrietan eta masailak gorriz margotuta. “Antzerkia prestatzen ari gara!”, oihukatu dio ume ilegorri batek; “Bako da!” esan dio beste batek, maixua seinalatuz. Idoia bi-hiru pauso eman eta parean jarri zaio maixuari. Tiro egin dio. Lurrera erori da maixua, eta lau hankatan hasi da ihesi arbel aldera, mahats mordoak oraindik belarrietan. Ume guztiak oihuka bizian hasi dira. Bigarren tiroa sorbaldan egin dio, berta-bertatik, baina maixuak arrastaka segitu du, aulki eta mahai txikien artetik odol arrasto bat utziz. Jon heldu da orduan. Maixua arbelaren azpian aurkitu du, paretaren kontra jarria. Mahats mordo bakarra belarri batean, eta masailen gorria ezabatuxea aurpegi odoleztatuaren azpian. Iritsi da Idoia bere parera. Jarri dio Browning-a bekokian. Maixuak eskuak aurpegira eraman ditu, oihu eta oihu. Eskua dardarka ari zaio Idoiari. Hor dago, tiro egin-ez egin. Jon umeak ostikoka baztertuz hurbildu da, eta tiro egi dio lokian, inpentsan. Tiro bakarra.\n"Elurraren isila", Bizia lo, 146-147 orr.\nIdazle bakoitzak bere barrenak agerian uzten ditu fikzioaren bidez. Bere intimidadea agertu, kontatu dioten Historia Nagusi horretan sinisten ez duela azaltzeko. Baina toki bat behar du, bertatik errealitatea ikusteko. Nondik idatzi, ordea? Lizardik Muttitegitik idazten zuen. Arestik Bilbotik. Ez dira beti geografia jakinak izaten. Balkoi ideologikoak ere erosoak dira. Baina problema da behe-lainoak begiak itsutzen dizkigula zenbaitetan.\nHerri honetan aktualitateak errealitatea jaten du. Periodikuek ez digute inguruan dugunaren ñabardurak antzematen uzten. Errealitatearen parte handi bat ezkutatzen digute. Arreta desbideratzen digute. Horrela, garrantzitsuena ahazten dugu, premia handikoa iruditzen zaigunari heldu behar diogulako.\nZeren, aktualitatea ez baita errealitatea. Aktualitatea, esan bezala, periodikuetan dago. Baina errealitatea? Non dago errealitatea? Eta oraina? Oraina ulertzeko klabeak aspaldiko liburuetan aurki daitezke, eta orainaren berri ere eman daiteke aspaldian kokatutako fikzio baten bidez. Nik, esaterako, Robinson Crusoe nobelan aurkitu dut gure herriaren orainaren metaforarik behinena. Bukaeran irakurriko dizuet, zalantzaren gainean hitz egiten dizuedanean.\nEsaten nizuen aktualitatetik urrutiratu beharra dagoela errealitatea ondo ulertzeko. Kanpotik idazteak beti propuesta literario interesgarriak eragin ditu. Mirandek Parisetik idazten zuen. Arestik Bilbotik. Biek euskararen herriaren kanpo aldetik, ohartu zarete? Urrutitik gauzek esanahi sekretu eta harrigarriak hartzen dituzte. Pessoak esaten zuen ETXEA -Aitaren etxea- toki bat dela non ez den sentitzen. Barruan egoteak bihotz-begiak isten ditu. Ikustea, ondo ikustea, urrutikoa izatea da. Argi ikusteko urrutiratu eta gelditu beharra dago. Begi arrotzekin begiratu beharra dago.\nGarai batean PERIFERIAren kontzeptua erabiltzen nuen esan nahi dudana adierazteko. Orain, berriz, gehiago gustatzen zait EZKARATZA kontzeptua. Ezkaratzan, etxeko sarreran, alegia, ez zaude ez barruan ez kanpoan. Ez zeruan ez infernuan, batek baino gehiagok aurpegiratuko lidakeen bezala. Toki hori, ezkaratza, exilio txiki bat da. Nahi duzunean sartu, nahi duzunean ateratzen zara.\nGero bidaia dago, noski. Erabateko urrutiratzea. Baina kontuz bidaiekin. Ulises urrutira joan zen, baina etxera bere ideiak indartuta itzuli zen. Horiek bidaia zirkularrak dira, alperrikakoak. Marra zuzena nahiago dut nik. Bidaia rektilineoak, alegia. Halakoetan hasten dena askotan etxera itzuli ezinean geratzen da, bidean identidadea eta beste gauza asko ere utziz.\nBiluztu beharra dagoela iruditzen zait, aldean daramagun ezkutu ideologikoa lurrera bota. Ez ditut aterpe ideologikoak maite. Ideiak argi edukitzea ez dator bat idazle izaerarekin. Idazleok behar dugun babes bakarra norberaren kaskezurrak ematen diguna da.\nHarago joango nintzateke gogoeta horrekin. Beharbada bidaia rektikineoan jada, baina, tira, botako dut: ez gara herri, nazio bateko idazleak, hizkuntza batekoak baizik. Euskal idazleak baino areago, euskarazko idazleak. Motibo bat baino gehiago dugu-eta Euskal Herriaz esateko Cernuda poeta gaztelaniazkoak Espainiaz esaten zuena, alegia: "soy un español sin ganas". Ba, horixe: zenbaitetan, gogorik gabeko euskalduna naiz.\n-Hara! Zezenplaza! -esan dio Aitorri. Urrutian, kaitik harago, zezenplaza ageri da mendixka baten gainean, garabiek inguratuta.\n-Etxea ere ikusten duk! -esan dio Aitorrek, zigarroa ezpainetatik apartatu gabe.\nKaioen garrasiak baino ez dira entzuten, itsasoaren arnasarekin batera. Gutxi dira hegan ari direnak. Gehienak arroken gainean daude anabasean, ur zikinak isurtzen dituen hustubidearen arrimora etorriak.\n-Polita duk paisaia, ezta Gabi? -segitu du Aitorrek, badia osoa aurrean dutela-. Ez fidatu, ordea. Hor behean kaka eta miseria besterik ez zegok.\nGabik sudurra maukarekin lehortzeko keinua egin du, baina anaiak, eskua kolpe batez baztertu, eta bere muki-zapia eman dio.\n-Tontoa nauk, Aitor.\n-Hala esaten zidatek auzoko guztiek: tontoa.\nAitorrek beste zupada bat jo dio zigarroari, eta, ia-ia hasi berritan, behera bota du, arroketara. Gabik begiradarekin segitu dio zigarrokinari amildegitik behera, eta lagunekin gogoratu da.\n-Niri ere hala esaten zidatean -segitu du Aitorrek-: tontoa, leloa, babua... Begiradak orain, ordea! Begiradak! Zer naizen ni eta zer diren beraiek! Lezio ederra eman zieat!\nArnasa sakon-sakon hartu du. Gero anaiari bekoz-beko begiratu dio. Zapia sudurretik pasatzean mukiak masailetik zabaldu baino ez ditu egin gixajoak. Ez dio ezer esan, ordea. Zapia kendu eta berak garbitu dio muki-arrasto hori, xuabe-xuabe.\n-Ez utzi inori hitaz barre egiten, Gabi. Hi ez haiz tontoa. Egunen batean goitik begiratuko diek, nik bezala.\n"Xantilli", Bizia lo, 88-89 orr.\nAskotan kexatu izan gara espainiarrek euskaldun guztiok -ez baskoak, euskaldunak- uniformizatzen gaituztelako. Ematen du euren begien aurrean halako logia edo tribu bat osatzen dugula, denok bat egiten dugula beti. Gogoratu: "La cuadrilla". Hori, beharbada, ikusirik zer-nolako irudia ematen dugun kanpora begira, ez da oso harritzekoa. Nik esango nuke euskal idazle guztiok, den-denok, aurrena "euskal" garela, eta gero "idazle". Eta hizkuntzak, beste inon ez bezala, batu egiten gaituela ezeren gainetik. Eta kasu askotan, gehiegitan esango nuke nik, hizkuntza bainoago "baskoa" izatea da lokarria. Basko abertzalea, gainera.\nKezkatzen nau, bai, uniformizazioak. Nik beti kulturaren alorrean indibidualismoa aldarrikatu izan dut. Errebeldia indibiduala, norbanakoa, ez errebeldia hiper-antolatua. Horretaz nazka-nazka eginda nago aspalditik. Kezkatzen nau uniformizazioak, eta batez ere guk geuk geure buruei ezartzen dieguna. Gurean pentsaera, jarrera, mundu ikuskera askozez ere pluralagoak egon behar lirateke. Oso prebisibleak garela esan nahi dut, eta handik espainiarren, arrotzen pertzepzio okerra. Alde horretatik, uste dut gureak, euskarazko literaturak, dinamikoagoa, biziagoa, pluralagoa behar lukeela izan. Akaso horregatik sentitzen naiz erosoago erdal munduan euskal munduan baino. Akaso horregatik nire lagunik onenak hemen, Nafarroan, erdaldunak dira.\nGuztiagatik ere, uste dut mundu sinboliko berriak sortzen ari direla euskararen munduan, euskaldun tradizional eta uniforme-zaleei arrotz eta ezerosoak egiten zaizkionak. Eta hori ez dugu gure literaturan islatzen jakin.\nHizkuntza eta identidadearen inguruan kolore eta norabide bakarreko diskurtsoa egin eta egiten dugula iruditzen zait. Eta esango nuke belaunaldi berriak gogaitu egin ditugula dagoeneko. Adibide bat jarriko dizuet. Gazte jendearekin lan egiteak errealitatera hurbiltzen zaitu. Nik ikasleak ditut. Euskarazko ereduko ikasleak. Orain urte batzuk -ez da oraingo kontua, hortaz, aspaldixkotik datorren jarrera baten erakusgarri izan daiteke-, orain urte batzuk, diot, idazlan bat proposatu nien ikasleei. Bertan kexa gutun bat idatzi behar zioten institutuko zuzendariari, institututik etxera bidaltzen zituzten eskutitz guztietan bere izena ageri beharrean -hau da: Andoni- Antonio azalten zelako. Hara ikasle gaiztoaren idazlanaren hasiera:\nInstitutuko zuzendari jauna: Honakoaren bidez adierazi nahi dizut zinez gogaituta nagoela, ez baitidazue kasu izpirik ere egin orain artean. Hamaika aldiz esan dizuet nire izena ez dela Andoni, ez Antton, ez, mesedez, Andolin ere, Antonio baizik. Antonio Gerrikagoitiagomezkorta.\nGure esparruak, euskarazko kulturarenak eta, askotan ere, literaturarenak, halako kibbutz handi bat ematen du, eta hizkuntzak, eta hizkuntzarekin batera korrekzio ideologikoak ezartzen dizkigun mugetatik hara ez gara apenas ateratzen. Oso argi dugu zer esan dezakegun eta zer ez. Euskaldun zintzoaren txipa oso ondo txertatua daukagu. Eta euskal idazle zintzoarena ere bai. Zein manifestu sinatu behar dugun, zein ez. Zein manifestu ez sinatzeak ekar diezagukeen problema bat edo beste... Ez da harritzekoa. 30 urteko abertzaletasun soziologiko baten ondorioa besterik ez da hori. Gogoratu lehen aipatu dudan kodigo existentzialaren kontu hori.\nOraindik gogoan duk argazki hura. Egin egunkarian presoei animoak emateko ia egunero ateratzen zituzten horietako bat zuan. Lagun koadrilla bat ageri zuan. Zorionak Ina zioen haietako bik erakusten zuten pankartak. Denak pozik zeudean, benetan pozik. Han inor ez zuan alai itxurak egiten ari. Hiruk-edo ukabila gora jasota zeukatean, hiri horren inozoa iruditzen zaian jarrera hartan -egia esateko, urteak dituk abertzaleen parafernalia hori guztia barregarri samarra iruditzen zaiala-, eta neska batek -Mariasunek- ume txiki bat, hilabete eskasekoa, besoetan zian. Umea kamarara begira jartzen saiatzen ari zuan, presoak -Inaziok- bere semea ondo ikus zezan.\nHarrez geroztik, ia-ia urtero segitu diok koadrilla horren -Mariasunen- arrastoari. Lehenengo hiru-lau urteetan jende berbera agertu zuan, bizpahiru gazte sutsuk lagunduta. Hauek ikurriñak, arrano beltzak-eta erakusten zitiztean, Zorionak Ina zioen pankartari betiko lagunek eusten ziotean-eta, aurreneko argazki haietan behinik behin. Urte batzuk geroago betiko lagun horiek ere ezari-ezarian argazkitik desagertuz joango zituan. Azaldu bitartean, baina, urtero pankarta berria atera zitean, okasiorako propio egina, beti mezu berarekin -Zorionak Ina-, eta zenbaitetan xelebrekeriaren bat eta guzti -txanpaina freskatzen jarri diagu; marmitakoa punttu-punttuan zegok, eta antzekoak-. Haiek argazkian agertzeari utzi ziotenetik, ordea, inork ez zian hartu pankartaren ardura, eta urtetik urtera pankarta bera ateratzen hasi zituan, ziurrenera urte osoan Herriko Tabernan bertan gordea, eta batere mezurik gabe.\nZorionak Ina, Zorionak Ina, Zorionak Ina...\n"Azterketa", Bizia lo, 101-102 orr.\nBaina mundu ikuskera hori amiltzen ari da, biolentziaren kulturarekin batera, eta ez gara enteratzen ari. Edo ez dugu enteratu nahi. Transizio garaiak zailenak izaten dira antzematen. Literatura, gainera, ez da oso tresna egokia aldaketak deskribatzeko. Gauza iraunkorrak deskribatu nahiago ditu. Hilotza hobeto deskribatzen du hilzorian dagoena baino.\nEspainian, adibidez, Franko azkenik hilotz bilakatu zenean, eta demokraziaren hasierarekin batera, literaturaren alorrean testimonio literatura, literatura autobiografikoa etab.. nagusitu zen. Atzean bazegoen zer kontatua, eta halako batean, une egokia ikusi zuten idazleek horretarako.\nNik uste dut hemen, biolentzia politikoaren amaierarekin batera, antzeko zerbait gertatuko dela. Alegia, begirada, sentsibilidade, mundu ikuskera berriak sortuko direla euskaren eta euskal literaturaren alorrean. Eta orduan bai, izango dugula munduari zer kontatua. Eta irrikaz eta interes handiz entzungo digutela uste dut.\nNeurri handi batean, gure literaturari begirada berriak, mundu ikuskera berriak, kolore berriak eskaini nahia da ni euskal literaturan segitzera animatzen nauena. Behin baino gehiagotan galdetu didate nolatan, Castejonekoa izaki, ama hizkuntza gaztelania izaki, idazten dudan euskaraz. Eta halakoetan metafora batekin erantzuten dut beti. Hizkuntza handietan idaztea -frantsesa, espainiera, inglesa- autopista batean ibiltzea bezalakoa da. Bideak eginda daude. Zure aurretik milaka pasatu dira. Dena eginda dago. Dena esanda dago. Euskaraz idatziz gero, berriz, askotan kontua ez da autopistatik errepidera, edo errepidetik mendiko pistara pasatzen zarela -gogoratu Atxagaren trikua -, baizik eta, nire kasuan, matxetazoka zabaldu behar duzula bidea, Mato Grosso-an barrena ibiliko bazina bezala. Adibidea oso ilustratiboa da, baina, tamalez, areagotzen du kanpoko zein barruko askori gustatzen zaion tribu irudi hori. Badakizue, Europako herri indigena bakarra garela eta beste trogloditakeria horiek...\nBai, gureaz, gure gaixoaldiaz hitz egitea izango da, finean, gure literatura kanpoko irakurleei ere erakargarri egingo diena. Planteamendua klabe komertzialetan ere egin daiteke. Kontradiktorioa da, euskaraz idaztearen aldeko apostua egin eta gero, baina galdera botako dut. Hara: zerk erakartzen edo erakarriko ditu kanpoko irakurleak gure literaturara? Zer eskain diezaiekegu autopistetan ibiltzeaz gogaituta dauden kanpoko irakurleei? Jadanik euren hizkutzetan irakurritakoa? Nobela beltza? Intriga historikoa? Alegia, gauza bera? Gauza izango al litzateke, demagun, irakurle ingles bat, hamar libururen artetik euskaratik itzulitakoa antzemateko? Beste modu batera planteatua: Zerk egiten du gure literatura “hemengo”, hizkuntzaren erreferentetik harago? Zerk definitzen digu hemengotasuna, hizkuntza ez bada? Orain, eta batez ere gure harresia erortzen denean, gure literatura definitu eta, aldi berean, harenganako interesa piztuko duena "La Cosa" da. Biolentzia politikoak eragindako kodigo existentzial hori, alegia. Gure mitikotasuna, poetikotasuna, unibertsaltasunaren kontu hori Obabarekin batera agortu baitzaigu.\nGizarte gaixotu baten berri eman behar dugu. 30 urtetako gaixoaldi baten berri. Eta hori gertatuko da gure transizioa pasatzen dugunean. Kibbutzeko alanbradak mozten ditugunean. Gutaz gehiago hitz egitea da falta zaigun bakarra. Eta besteek gugandik esperoko dutena, dudarik gabe. Aldaketarako prestatu behar gara.\nBizia lo eskuan duela euskarazko irakurleak, eta erdarazko irakurle baskoak, zera pentsatu behar du: liburu hau ez da bakar-bakarrik biolentzia politikoaz ari. Liburu hau gutaz ari da. Liburu hau nitaz ari da.\nLasaitu itxurak egiten saiatu da senarraren ondoan etzan denean. Ez al du esaten, ba, histerika hutsa dela? Gertatutakoaz ez du ezer ere komentatu. Bazkaldu eta gero banketxera joan da, eta orain burua egunkariaren atzean ezkutatzen du. Horrek ez du harritu, halere. Berak ere nahiago du isilik egon. Zertarako hitz egin, ba? Giroa gaiztotzeko? Garai batean, “beste gixajo bat” esaten zuen norbait hiltzen zutenean, eta senarra aztoratzen zen. “Bai; baina besteak ere...”. Horixe esan zion, gogoratzen da, tregua hautsi zenean. “Bai; baina besteak ere... ez dira gelditu”. Behinik behin aspalditik dago pasaportearena entzun gabe, eta ez da gutxi. “Ez-dakit-nori pasaportea eman diote”, esaten zen garai batean. Edo matarilea. Orain, berriz, mutu biak. Mutu, adibidez, bonba-auto hura telebistan ikusi zutenean, manta baten azpian zetzan politiko ezagun haren gorputik ez oso urruti; eta mutu ere gaur, beste bonba-auto batek lau gixajo -“bai, gixajo”, esan du berekiko- inork ez ezagutzeraino txikitu dituenean.\n"Isiluneak", Bizia lo, 35 orr.\nBiologian anaerobioak esaten zaie airerik gabeko giroetan bizi diren mikroorganismoei. Nik uste dut, neurri handi batean, anaerobioak garela, airea falta dugula. Matematika eragiketa sinple batek eman dezake gure gaitzaren tamainaren berri. Egin dezagun kontua: 700 preso, 1000tik gora hildako, ehundaka iheslari... Jar dezagun kopuru bat preso, hildako eta iheslari bakoitzeko: 4 senitarteko eta 20 bat lagun kaltetu bakoitzeko. Ikaragarria da minaren hedapen soziala. Ez zen beharrezkoa Oldartzen-ek sufrimendua sozializatzea. Gure artean bazegoen-eta.\nHiru belaunaldi anaerobio, hortaz. Hiru belaunaldi gaixo, ezin hel daitekeena, ezin koka daitekeena gizartean. Hiru belaunaldi frustrazioaren eskolan heziak. Eta paranoia luze baten gainbeherak, gogoratu, umezurtzak uzten ditu bidean. Horror vacui. Hutsune esistentziala. Ez iraganik, ez gerorik.\nBaina epikaren ahuldadeak onik ere badakar. Nekea, adibidez. Eta nekea hasten denean kreatibitatea indartzen da. Autozentsura ahuldu egiten da, eta kontu eske hasten gara, dagokionari kargu hartzen. Autokritika indartzen da, hitz batez esanda. Eta imajina ditzakegu sekulan imajinatu ez ditugun ñabardurak eszena zoritxarrez ezagunetan:\nBi gazteei bizkar emanda, belauniko, Aitor dago, Che Guevararen kamiseta beltza jantzita. Inguruan, azken orduetako langarrak sortutako putzuetan sartuxeak, lata, kartoi eta plastiko hondarrak ageri dira nonahi. Manuk bere amak erabiltzen duen garbigarri ezagun baten pote handi hustu bat hauteman du Aitorren oinetatik gertu.\n(...) Aitorrek karkaisa bat bota du, inoiz baino lodiago, inoiz baino ozenago, aurreneko tiroa buruan jaso aurretixe. Karkaisaren beraren gainean erori da gorpua, garbigarri potearen ondo-ondoan, eta gero beste bi-hiru aldiz gehiago egin diote tiro, denak buruan. Zezenplazatik datorren zaratak ez du ito tiroen eztanda, baina, horrela ere, ez dute Gabiren arreta berenganatu. Gero bi gazteak lasterka ikusi dituzte eskaileretarantz. Bertan hirugarren gazte bat zain daukate. Joxek ederki ezagutu du, urruti dagoen arren. Txima luze horiek, lasterka egiteko modu hori... Etxera iristen denean, ez dio esango, ez, amari, nor ikusi duen gaur arratsaldean zezenplazako hareatzan.\n"Xantilli", Bizia lo, 98-99 orr.\nGiza arima, ideia nobleek bultzatuta, ezin krudelagoa izateraino hel daiteke. Gizakiak ongia edo gaizkia egin dezake. Gizaki izatez gaiztoak zenbaitetan ongia ere egin dezake, baina gizaki izatez onak gaizkia egin dezan gauza bat behar du, bakarra: Fedea. Ideologia.\nFededun militantea altruista hutsa da. Eskuzabala. Interes handiagoa dauka besteen (herriaren, aberriaren) zorionean bere zorion propioan baino. Besteen arima salbatu nahi du. Besteak bekatutik urrundu, bekatuan gozo-gozo badaude ere.\nOkerrena da gaizto amorratua denak hiru-lau hildako eragin ditzakeela gehienez ere, baina militante zintzoak, soldadu esanekoak dozenaka, eta lasai arraio geratu.\nOngia eta gaizkiaren kontu honek Adolf Eichmann-en kasua dakarkit gogora, nahiz eta, ziurrena, adibide oso egokia ez izan. Zer egingo diogu, ba. Batek uzten die bere gogoetei libre mugitzen, paperik eskatu gabe. Autozentsura eskasa, nonbait. Edo autokritika sobera. Auskalo. Baina goazen harira: Badakizue nor izan zen Adolf Eichmann? SS-ko Teniente-koronel bat, gerra kriminala. Jerusalemen epaitu zuten 61ean. Eichmann ez zen, itxuraz, mamu hiltzaile bihotzgabe bat. Epaitu zutenean ez zuten halakorik ikusi beregan. Oso humanoa zen. Oso atsegina tratuan. Bere familia giroa, gainera, eredugarria zen. Oso pertsona kezkatua eta arduratsua bere lana ondo egiteko. Badakizue zein izan zen funtzionario, soldadu baten efikaziaz bete zuen lana? Judutarren kontzentrazio esparruetarako deportazioa ondo antolatzea. Izaera arrunta, normalekoa zen. Gaizkiaren banalidadea deitu izan dio bere kasuari batek baino gehiagok. Horixe zen Eichmann-en problema: bere normalidadea, bere gertutasuna. Normalidadea tratuan, familian, bizitzan.. Horixe da, bai, Eichmann bezalakoen problema, normalidadea.\nBorgesek badu El Aleph liburuan ipuin bat ideia honekin nahiko lotua.: "Deutsches Requiem". Bertan azaltzen da Otto Dietrich Von Linde delako bat. Otto halako batean atxilotzen dute, Tarnowitzen-go kontzentrazio esparrua zuzendu izanaren akusaziopean. Atxilotuak honela dio epaitzen ari direnean: "Ez dut zuen barkamenik nahi, nigan ez baitago errurik. Ulertua izatea besterik ez dut nahi".\n-Hotzak negok, Jon –esan dio neskak.\nElurra egiteari utzi dionetik, mutila hiru aldiz gelditu da horrela, sorgortuta, inguruko bazter zuriei begira. Astebete zeramaten lokatz izoztuaren gainetik aurrera egiten, botak apenas busti eta zikindu gabe. Orain, baina, elurraren etorrerak ekarri die, atzera berriz, behatz busti-hoztuen sentsazio mikatza.\n-Zer duk, Jon?\nLautadan jada ez dira antzematen galsoroek bezpera arte erakusten zituzten berde argi-ilunak. Zuriak berdindu du paisaia, udan urreak berdindu ohi duen gisara. Eskua luzatu du txakurraren lepo ingurura. Dobermanak ez daude hotz horietara eginak, pentsatu du. Ondo-ondoan eraman du denbora guztian, isil-isilik eta burumakur. Lekutan geratu dira erbien atzetik lasterka egiten zuen sargoriko egun haiek.\n-Mapa behar duk, Jon?\n"Elurraren isila", Bizia lo, 129 orr.\nIdazleok zalantza eduki behar dugu akuilu eta gidari. Begibistakoa dena, denon ustea dena ezbaian jarri. Ume esku batek bezala ukitu behar dugu dena, eta ume-begiekin begiratu, denak berri antza har dezan. Idazteak beti transgresio bat dakar. Profanazio lan bat da. Eta mendeku ekintza bat, zergatik ez esan. Sufriarazi digun, angustia ekarri digunaren kontrako mendeku ekintza bat.\nAbsolutuen atzetik tematu gara azken 30 urtetan, eta orain, periodikua zabalten ez badugu, ingurura begiratu eta gauzatxoak, gertakaritxoak besterik ez dugu ikusten: autobusa hartzera doan aguretxoa, semetxo bihurriari erritan egiten dion ama, ezinegonak hartuta azterketa egitera doan ikaslea... Bi mende, bi milenioren ondotik, eta hainbeste izu, sarraski, barbaridaderen ondotik, badirudi mundua, eta munduarekin batera gu, ideia absoluturik gabe bizitzen ikasten hasi garela.\nZalantzaren etorrera ikusten ari gara. Hamlet moderno egin da azkenik, eta moderno izatearen angustiak bizi du, zalantzaren akuiluak. Edozein barbaridaderen kontrako antidotoa.\nEta ez gaizki ulertu, mesedez. Kontua ez da nihilismoa aldarrikatzea, baizik eta dogmatismo ororen arbuiaketa, ideologiak dakarren sinplismoa eta ustezko seguridadea arbuiatzea.\nEz naiz Robinson Crusoerekin ahaztu. Hitzaldiaren hasieran esan dizuet pasarte bat irakurriko nuela, zalantza hizpide hartzen nuenean. Eta zalantzaren apologia egiten ari naizenez, segidan doakizue, ezin egokiagoa iruditzen baitzait hitzaldi honen amaierarako. Geroaz ari da. Etor dakigukeenaz.\nRobinson Crusoek beste naufragio bat izan zuen denok ezagutzen duguna gertatu baino lehen. Imagina dezagun eszena: Beste marinel batzuekin batera doa Crusoe txalupa batean, barkua itsasoak irentsi ondoren. Itsasoa zakartua dago, eta olatuek gora eta behera erabiltzen dute txalupa txikia. Halako batean, urrutian, lur desiratua ikusi dute, eta haruntza bideratzen dute txalupa, ilusioak akuilatuta. Horrela dio Robinson Crusoek:\nEz genekien nolakoa izango zen kostaldea. Denok espero genuen badia bat izatea sikiera, edo ibaia baten bokalea, txalupa olatuen eta ur bizien batere beldurrik gabe lehorreraino eraman ahal izateko. Baina ez zen horrelakorik gertatu. Ez genuen horrelakorik ikusi. Aitzitik; kostaldera hurbiltzen ari ginen heinean, lehorrak itsasoak berak baino beldurgarriagoa eta mehatxagarriagoa ematen zuen.\nOso ona iruditu zait Jokin Muñozen hitzaldia. Oso ausarta eta sakona. Ezagun du ez dabilela polemika bila. Badaki batzuek agian gorrotatu egingo dutela esandakoengatik, edo irakurleak galduko dituela. Baina, hala ere, benetan pentsatzen duena esan nahi du. Eta hemen, Euskal Herrian, jende asko ez da oraindik ausartzen. Hemen kontua ez da euskal gatazkaz edo euskal errealitateaz hitz egin dugun ala ez gure literaturan, baizik eta oso modu estereotipatuan eta gure lubakitik begira egin dugula ia beti. Errealitateaz mintzatzeko lubakien artean ibili beharra dago (ez lubaki bakar batean sartuta), eta jakina, ez da batere atsegina, bi bandoen tiroek hil baitzaitzakete. Nire lehen eleberria, orain dela urte dezente, argitaratu zenean, ez zen batere atsegina izan bakardadea. Oker ez banago, hura izan zen ETAren astakeriak nolabait kritikatzen zituen lehen euskal eleberria, edo lehenengoetakoa (estatu-terrorismoa ere kritikatzen zen). Orduan askoz tabuagoa zen honetaz mintzatzea. Zorionez, honetaz guztiaz hitz egiteko gero eta askatasun handiagoa sentitzen dugu, hilketarik ez dagoelako kaleetan agian. Urruti dirudi ia astero ETAk norbait hiltzen zuen garaiak. Zorionak, Jokin, zure ausardiagatik. Espero dut egunen batean elkar ezagutzea. Mikel H. Abaitua\nGotzon Barandiaran dio:\nJokin Muñozen eta Juan Luis Zabalaren iritziei neurea gahitu gura diet eta ezer baino lehen esan, zalantza gutxi dakusadala gure adierazpenetan.\nIritziak luzaroan idatzita eukitzeak dakartzan bentajak aprobetxatu eta Jokin Muñozen eta Juan Luis Zabalaren esanen inguruan nire sentimenduak azaldu gura ditut, batez ere Jokin Muñozen esanek sortu dizkidatenen inguruan. Sentimenduak diot arrazoiaren galbahetik iragan ostekoak direlako, pentsamenduekin korapilatu eta eledun hautatu ditudalako, berez.\nEuskal idazleek euskal gatazkaren inguruan agertu duten jarreraren inguruko eztabaida aspaldikoa da. Aspaldiko hori bere sasoian bizi izan zutenentzat edota gaur egun euskal literaturaren historiaz kezkatzen direnentzat dela esango nuke, gainontzekoek ez baitugu gaiari buruz horrenbeste eztabaidatu. Eta ziur egon hamar edo hogei urte barru Euskal Herrian gatazkaren bat egongo dena eta euskal idazleek zer esana edo zer isildua izango dutena, idatzi eta argitaratu gura duenak bizi duenaz zer esana edo zer isildua izango duelako beti. Eta orduan ere abertzaletasun itxia gaitzetsiko dutenak egongo dira. Hau ez baita betiko adosten den eragiketa matematikoa.\nJokin Muñozek dio neurri handi batean, euskal idazleek errealitate mikatzari bizkarra erakusteko joera izan dutela beti. Neurri handi batean eta beti elkartu ditu esaldi berean eta nik zera ondorioztatu dut: irakurri dituen euskarazko liburuetan ez da inoiz euskal herriaren egoera politikoari buruzkorik aipamenik ageri edo irakurri dituen euskarazko liburuetan ageri diren egoera politikoari buruzko aipamenak ez ditu gustuko. Baina ez duenez adibide bakar bat ere ematen, ezin zehatz jakin. Espainiako literaturari buruzko aipamenak egiteko, ostera, izenak erabili ditu, fededun militanteak deshumaniazioarekin konparatzeko izena erabili du. Adierazgarria iruditzen zait, eta etsigarria. Zeren baieztapen orokorrak ulertzea eta adibide zehatzak ulertzea ez da neke bereko lana. Zeren kontrako kritika egiteko baieztapen orokorrez baliatzea eta laudorioak egiteko adibide zehatzez baliatzea ez da neke bereko lana. Bigarrena tranpa da eta gauza batzuk ezkutatzeak eta besteak argi esateak eztabaida lanbrotu egiten du, nire uste apalean.\nJokin Muñozek dio idazleak ez dituela ideiak argi eduki behar baina idazketa mendeku ekintza bat izan behar dela dio, sufriarazi digun eta angustia ekarri digunaren kontrako mendeku ekintza izan behar dela. Erabat konforme. Baina hori ideiak argi izan gabe egiten da? Ideologiarik gabe egiten da? Pentsatu gabe? Sentitu gabe?\nLiburu batean, ez bakarrik fikziozkoetan, egoera politikoa agertzen duten euskarazko liburuen zerrenda eta batez ere eta guri dagokigularik XX. mendeko liburuen zerrenda kontuan hartzeko modukoa dela iruditzen zait. Niri hauek datozkit gogora, besteak beste: Agirre zaharrarraren kartzelaldi berriak, Larrepetit, Hamaika pauso, 100 metro, %100 basque, Agur Euzkadi, Azken fusila, Gorde nazazu lurpean, Hamar urte barru, Ezinezko maletak, Itzalak, Bizia lo, Abertzaleak eta ezkertiarrak, Demokratak eta biolentoak, Harri eta Herri, Lur bat zure minari, Balizko erroten erresuma, Harrien Lauhazka, Bart irakurtzeko gaur izkiriatua, Hemen gauak lau ertz ditu, Gizona bere bakardadean, Zeru horiek, Soinujolearen semea, Mendekuak, Borroka galduetatik gatoz, Camenbert Helburu, Hodei berdeak, Gartzelako poemak, Kolosala izango da, Gatibu sortu nintzen, Kilkerren hotsak, Zoazte hemendik, Aberriaren alde eta kontra, Zorion perfektua, Eguraldiaz hizketan, Esan gabe neukana beste makinatxo bat ere egongo dira. Liburu horietan, zuzen zuzenean edo zeharka, gordinean zein metaforikoki, argi edo ilun, egoera politikoari buruzko gogoetak azaltzen dira. Gogoeta batzuekin bat egingo dugu, beste batzuk guztiz arbuiatuko ditugu; batzuekin identifikatuko gara, beste batzuek oso urrunekoak egingo zaizkigu, baina hor daude. Onak edo txarrak diren esateko ikuskera ideologikoa hartuko dugu kontuan? Ezkerrekoa edota abertzalea den ikuskera agertzen badu, liburu txarra dela esango dugu? Aterpe ideologiko jakina duelako? Badirudi Jokin Muñozentzat arestian zerrendatutako liburuak ez direla nahikoa, ez dutela egoera politikoari buruz berak pentsatzen duena azaltzen, ez dutela behar beste salatzen ETAren jarduna, ez dutela behar beste salatzen abertzaletasunak eta bereziki ezker abertzaleak Euskal Herriari eta euskal literaturari eragin dioten eta eragiten dioten gaixotasuna. Militantzia kaltegarria baita guztiz, ideologia duena pertsona sinplea baita, inozoa, arrazonatzeko gaitasun bakoa, esaten diotena zalantzatan jartzen ez duen robota, atzeratu mentala. Proiektu batean borondatez parte hartu, sari materialik jaso ez eta eten barik hobetzeko ahaleginari deritzot nik militantzia, definizio egokia da?. Militantea izatea norberak aukeratzen du eta ez izatea bezain arbuiagarria dela iruditzen zait. Eta arbuiatzen hasita, nik militanteak ez izaki militanteei arazo eta kalte guztien ardura egosten dietenak arbuiatzen ditut. Arbuiatzen hasita, beraien ideologiarekin bat ez datorrena egurtzeko aitzakia gisa, ideologia guztiak kaltegarriak direla diotenak arbuiatzen ditut. Ez dutelako benetan uste dutena esaten, ez direlako zintzoak. Juan Luis Zabalak ere antzera pentsatuko du ETAri buruz duen iritzia argi eta garbi azaldu behar izan duela sentitu badu. Bide batez esan dezadan neu ere ez nagoela ETArren kontra eta ez dudala ETArik nahi eta bide batez jakin beza Jon Kortazarrek ezker abertzaleko militantea naizena espainiako sarietarako proposatu ere egin ez nazan eta nire idatziei kritika ideologikoa beldurrik gabe egin diezaien.\nPlurala: ak/ek baina baita ok\nIzan ere, zer esan gura dugu euskal literaturak pluralagoa izan beharko lukeela diogunean? Ausardia eskatzen dugunean, zertarako ausardia eskatzen dugu, ETA salatzeko? Batasunaren jarduna salatzeko? Segiren jarduna salatzeko? Juan Luis Zabalak aipatu lez, irrati, telebista, egunkari, astekari, hilabetekari, inoizkari eta ostantzekoetan ez da salatzen, ala? Euskaldunen gehiengoa ez dago indarkeriaren kontra, ala? Zertaz ari gara, orduan?\nNik euskaraz egiten dut bizimodua eta nire lagunik onenak euskaldunak dira. Gogorik gabeko euskalduna naiz gogorik gabeko pertsona sentitzen naizenean. Ez dut identitate arazorik ez bada ukatzen nauten espainol eta frantsesekin eta orduan ere identitate arazoa eurena da. Inguruan ditudan lagun min erdaldun batzuek euskaldunon kulturarenganako interesa erakusten dute,euskara ikasiko ez duten arren, eta beste batzuek ez dute ahalegin txikiena ere egiten. Derrigorrean, pentsatzen dudana pentsatzeko, idazten dudana idazteko kontuan hartzen ditut nahiz eta kultura española gero eta gehiago ezagutu, gutxiago interesatzen zaidan, euskaldunoi dagokigunez erabateko indiferentzia agertzen dutelako ziurrenik. Baina ez dut idazten pentsatuz Frankfurteko liburu azoka batean nire liburua eskuetan hartzen duenak euskalduna naizela eta Euskal Herriko egoera politikoari buruzko egia berdaderoa jakin dezan. Ez dut idazten Madrileko irakurleek euskaldunoi buruzko aurreiritziak alda ditzaten. Nik euskaldunei idazten diet, euskaraz. Naizenaren eta bizi dudanaren emaitza idatziko dut eta munduko beste hizkuntzaren batera itzultzen bada ederto baten, helburu ez izanik ez bada ondorioz nik idatzitakoa beste hizkuntza batean irakurtzen duenak Euskal Herriari buruz beste ikuspegi baten berri jasotzen badu, fenomeno, beti ere kontuan harturik nire begietatik ikusten dudana ez duela beste inork berdin ikusten. Nahikoa ekarpen egiten diot munduko literaturari euskaraz idatzita.\nOsasuna eta eztabaida


M29 EZAZU LANIK EGIN, EZAZU KONTSUMITU - Ermua Libertario\nÚltimos artículos publicados en la versión en castellano: Concentración contra la violencia machista\nMiércoles, 5 de junio de 2013. Concentración contra la violencia machista\nJueves, 23 de mayo de 2013. I Encuentro de Auditoría Ciudadana de la Deuda - Bizkaia\nMiércoles, 22 de mayo de 2013. Enjolras\nSitio desarrollado integramente con software libre. Optimizado para Firefox. Esta obra está bajo una licencia de Creative Commons.\t| eskeletoa | Konektatu | Ataria > Local > M29 EZAZU LANIK EGIN, EZAZU KONTSUMITU\nM29 EZAZU LANIK EGIN, EZAZU KONTSUMITU\nAstelehena 2012-ko martxoaren 26a, Egilea Enjolras\nDatorren martxoak 29an, osteguna, sindikatu guztiek deitu duten Greba Orokorrera deituak izan gara 18 miloi langile.\n5 miloi langabetu dituen herrialdean azkeneko lan-erreformak langileen kaleratzea erraztea besterik ez du helburutzat. Horrez gain, ezin ditugu giza eskubideek izan dituzte beste hainbat murrizketa ahaztu: erretiro adinaren atzeratzea, bankuei eman zaien diru publikoa -egungo egoeraren benetako eragilea-, osasunean, hezkuntzan eta administrazio publikoan edo etxebizitzan egiten ari diren bahikuntzak.\nNeurri hauek pertsona guztioi kalte egiten gaituztela uste dugu: langileak, langabetuak, ikasleak, eta erretiratuak. Guzti honengatik 29ko Greba Orokorrera gehi zaiteztela eskatzen dizuegu arrakastatsua izan dadin.\nBaina lanera joatearekin nahikoa ez dela uste dugu. Parte hartzea konpromiso aktiboagoa izan dadila nahi dugu, horretarako datorren ostegunean zuen kontsumoa ahal den neurrian murriztu dezazuen proposatzen dizuegu. Ez zaitezte irekita dauden denda edota establezimenduetara sar, itzali zuen sakelakoa, ez erabili diru-txartelik, gutxitu ahal den neurrian zuen kontsumo elektrikoa… Lan egiten ez duten 16 urtetik gorako 16 miloi pertsona inguruk Greba Orokorra babesteko aukera dute oraindik lan egiten duten batera Kontsumo Greba honetan parte hartuz.\nAzkenik, arratsaldeko 17:30ean herrian egingo den manifestazioan parte hartzera gonbidatu nahi zaituztegu.\n29an zugatik, denongatik… Ezazu lanik egin, ezazu kontsumitu!\nDokumentua (PDF - 50.7 KB)


Mondragon Unibertsitateak, webgune berria Sustatu.eus - Teknologia albisteak\nMondragon Unibertsitateak, webgune berria\n2006-03-14 : 09:03\nMondragon Unibertsitateak webgune berria du atzo ezkero. Behin behineko webgunea da, hala ere, beta bertsio bat, Vocento Mediatrader eta CodeSyntax enpresek egina. Webgunea software librean oinarritua dago, eta hemendik aurrera osatzen joango da.\nVocento Mediatrader eta CodeSyntax enpresek enkargua jaso zuten Mondragon Unibertsitatearen webgune berria egiteko. VMT enkargatuko zen webgunearen diseinuaz eta edukiak hornitzeaz. CSren ardura, berriz, izango zen plataforma antolatzea. Hala ere, sasoia iritsi denez ikasleek erabakitzeko zer unibertsitatetara joango diren, Mondragon Unibertsitateak eskatu zien behin behineko webgune bat egitea, balizko ikasle batek behar duen gutxieneko informazioarekin. Horregatik sortu da, oso denbora laburrean, behin behineko webgunea.\nWebgune berrian sartzen denak aurkituko ditu sarreran bertan hiruzpalau albiste, eta eskuin aldean informazioa martxoaren 13an abiatu zen autobusaren gainean, hori ere ikasleak erakartzeko kanpainaren barruan. Ezker aldean, berriz, hainbat botoi, eta hor funtsezko informazioa: ikasketak, prezioak, garraioa, ostatua, etab.\nHemendik aurrera, osatu egingo da behin behineko webgune hori, harik eta jasotzen duen arte bai MUren informazio guztia, baita berauen fakultateena ere. Hori iritsi bitartean, MUren fakultateen webguneek piztuta segituko dute.


Uberan - Euskal Idazleen Elkartea - Nafarroako irakurle taldeak biltzar batean batuko dira\nNafarroako irakurle taldeak biltzar batean batuko dira\nAzaroaren 24an Nafarroako Euskal Irakurle Taldeen I. Biltzarra ospatuko da. “Irakurleek elkar ezagutzeko, tokian tokiko esperientziak trukatzeko eta elkarrekin bide berriak urratzeko asmoz”. Nafarroako Liburutegi Nagusian batuko dira, Iruñean.\nNafarroan irakurle talde anitz dira, liburu baten inguruan biltzen dena irakurritakoaz mintzatzeko eta gozatzeko. Euskaraz, hogei talde inguru daude une honetan. Azaroaren 24an Iruñean batuko dira denak. “Sei nafar idazle izanen ditu gonbidaturik eta beraiekin solas egiteko paradarik izanen dugu biltzarraren lehenengo zatian”, antolatzaileek aditzera eman dutenez.\nBiltzarra antolatzeko lan talde bat sortu da liburuzain eta irakurle taldeen dinamizatzaileek osatua, zehazki, honako herri eta hirietako liburutegietan aritzen direnak: Antsoaingo Liburutegia, Barañaingo liburutegia, CIVICAN liburutegia, Iruñeko Alde Zaharreko San Frantzisko Liburutegia, Mendillorriko Liburutegia, Nafarroako Liburutegia eta Noaingo Liburutegia.\nNafarroako Liburutegien Zerbitzuaren laguntza ere jaso dute, hala nola, Nafar Ateneoarena. Goiz horretan ere Booktrailer bat grabatuko da, irakurzaletasunaren aldeko “spot” moduko bideo bat, Nafar Ateneoren laguntzari esker eginen dena.\nBiltzarra azaroaren 24an egingo bada ere, izena emateko epea azaroaren 16an amaituko da. Ekitaldia irekia da eta interesdunek honako liburutegi publikoetan eman ahal izango dute izena, horretarako prestatuta egongo diren fitxetan datuak idatziz.\nIruña eta Iruñerrian: Antsoaingo Liburutegia, Barañaingo liburutegia, CIVICAN liburutegia, Mendillorriko liburutegia, San Frantzisko liburutegia, San Pedroko liburutegia, Sarrigurengo liburutegia, Uharte liburutegia, Yamagutxiko liburutegia.\nNafarroako gainerako lekuetan: Altsasuko liburutegia, Berako liburutegia, Eugiko liburutegia, Leitzako liburutegia,Lizarrako liburutegia, Noaingo liburutegia, Tuterako liburutegia.\nEkitaldian parte hartzeko ekarpena 5 eurokoa da; bazkaltzera ere geratu nahi duenak 20 euro ordaindu beharko ditu osotara. Ordainketa aipaturiko liburutegi publikoetan bertan egin ahal izango da.\n9:00-9:30 Harrera eta akreditazioen banaketa Nafarroako Liburutegian (Antonio Perez Goyena Pasealekua, 3, 31008 Iruñea).\n9:30-10:00 Ekitaldiaren aurkezpena.\nAurkezlea: Anabel Arraiza.\nOrdezkari Instituzionala: Dori Lopez Jurio (Kultura eta Principe de Viana Institutuko zuzendaria).\n10:00-12:00 Mahai ingurua nafar idazleekin:\nParte hartzaileak: Ipar Alkain, Leire Alonso, Inma Errea, Izaskun Etxeberria, Jose Angel Irigarai, Fertxu Izquierdo.\n12:30-13:30 Bertso literatur saioa.\nBertsolariak: Sarai Robles eta Xabi Terreros.\nGai-jartzailea: Mikel Taberna Irazoki.\n14:00 Bazkaria Askartza jatetxean.\nKaixo, Donostiako bi solasaldiko gidaria naiz eta ezin dut joan zuen ekitaldira, penaz. Oso interesgarria iruditzen zait emango duzuen urrats hori eta galdera da ea jaso dezakedan hor gertatutakoaren informazioa.\nMunduko feminismoa, euskarari emana Ostirala, 2019-11-29\nHomero eta gu: Itzulpen bat(zu)en inguruko oharrak eta beste Ostirala, 2019-10-25\nAntzerki liburuen bide berriak Ostirala, 2019-10-11\nNola omendu Binyavanga Wainaina Ostirala, 2019-09-13\n2018-2019 ikasturteko erreportajeak Astelehena, 2019-07-29\nCristina Morales: literatura eta politika gauza bera diren lekua Ostirala, 2019-07-05\nAsteartea, 2020eko ekainak 2


Oiartzungo Udala Gazteria Eta Kirola - Part 12\nApirilak 4: Orientazio jolasa.\nMapa eta brujulaz lagunduaz orientazio jolasa egingo dugu herrian zehar. NOIZ: Apirilak 4 NON: Abaraxka Ludotekan egingo dugu zita ORDUA: 17:00etan\nApirilak 3: Zinea euskaraz\nZinea euskaraz: YOKO ETA LAGUNAK NOIZ: Apirilak 3 NON: Udal Pleno aretoan ORDUA: 17:00 etan.\nAbaraxka ludoteka: 2018ko martxoko bideoa.\nOiartzungo Abaraxka Ludotekan 2018ko martxoan zehar egindako ekintza esanguratsuenen bideoa da hau. https://youtu.be/baZAy6r2lCo\nMartxoak 28: KARAOKEA!!!\nAbaraxkan euriari aurre egiteko KARAOKE ta guzti ABESTERA gatoz NOIZ; Martxoak 28 ORDUA:17:00. NON: Abaraxka ludotekan\nMartxoak 27: Petra Lekuonan izango gara!\nMartxoak 27an Petra Lekuonako aiton amonekin eskulanak egiten izango gara. Zita 17:00etan Abaraxkan egingo dugu elkarrekin Petra Lekuonara joan ahal izateko. SUSTRAIETATIK ENBOR BERRIAK SORTUKO DIRELAKO.\nMindarako lagunekin jolasean!!!\nMartxoak 26, arratsaldeko 17:00etan, Madalensoro atzek zelaitxoan, Mindarako lagunekin izango gara jolasean: gurpildun aulkiekin saskibaloian, itsu jolasak... Eguraldi txarrarekin Kontxejupen egingo dugu zita!!! Gurekin jolastu nahi?\nAurten ere, egitarau oparoa antolatu dugu herriko haurrentzat aste santuan. Animatu!\nMARTXOAK 24, ZATOZ ANE ASENSIO ANIMATZERA!\nLarunbatean, hilak 24, arratsaldeko 16:00tik aurrera, Euskal Herriko Slalom Txapelketa ospatuko da Elorsoro Kiroldegian. Abaraxkako lagunak bertan izango gara Ane Asensio animatzen. Animatu!\nDatorren larunbatean hilak 24, eta arratsaldeko 16:00tik aurrera, Euskal Herriko Slalom Txapelketa ospatuko da Elorsoro Kiroldegian. Haurtzaro Atletismo Taldeak eta Euskadiko Kirol Egokituko Federazioak elkarlanean, Euskal Herriko txapelketa antolatu dute , eta bertan, Euskal Herritik zein Kantabriatik etorritako kirolariak elkartuko dira.\nUdalekuetako matrikulazioa bigarren astea\nOiartzuarra bazara edo Oiartzunen ikasten baduzu oraindik baduzu Udalekuetan izen emateko aukera. https://youtu.be/0qsStHRUouI\nAbaraxka Ludotekak eta Paperezko ametsak egitasmoak beste behin ere bat egin dute eta Udalekuetan matrikulatzen direnei liburuak oparitzen dizkiete. Irakurzaletasuna, berrerabilpena, elkarlana.....\nMARTXOAK 17, ARROPA ERALDATZEN\nLarunbat honetan, hilak 17, arratsaldeko 16:30etan, arropa eraldatuko dugu ludotekan. Animatu eta ekarri zuen arropak!\nIII. Kirol Astea badoa aurrera! Hau da gaurko egitaraua: zirkuitu bio-osasungarriaren tailerra txaran parketan; dohako ciclo indoor Elorsoro Kiroldegian; hip- hip erakustaldia DoneEztebe Plazan eta turimo aktiboaren emanaldia pleno aretoan.\nGaurtik aurrera, Elorsoro kiroldegian kokatuta dagoen zerbitzua martxan da Abittu jarduera fisikorako orientazio zerbitzua martxan jarri du Oiartzungo Udalak, Eusko Jaurlaritzaren Mugiment ekimenaren eta Gipuzkoako Foru Aldundiko Kirol sailaren laguntzarekin. Bizitza osasuntsurako aholkularitza eskainiko die Abittuk herritarrei. Zerbitzua Elorsoro kiroldegian kokatuko da eta astelehenetik ostegunera, 09:00etatik 11:00etara, Mikel Lopez orientatzailea arduratuko da ...\nElikadura osasuntsua eta bizitza aktbiboa: kafe tertulia.\nKirol astearen barruan Abaraxka Ludotekan kafe tertulia bat antolatu dugu: GAIA: Elikadura osasuntsua eta bizitza aktiboa NON: Abaraxka ludotekan. NOIZ: Martxoak 12, astelehena 15:15etan. : Gurasoei.


naiz: agenda - Trepàt\nApirilaren 21 gauean Trepàt taldea zuzenean ariko da Donostiako Dabadaba aretoan. Granada hiritik datoz eta musikalki indie rock giroetara bideratzen dituzte euren doinuak. Emanaldian “El amor está en la Tierra” diskoa aurkeztuko dute, Miel De Moscas zigiluaren babesean kaleratu duten estudioko azken emaitza.\nSarrera: Aurrez 6 euro. Bertan 9 euro.


ORDIZIAN VISA TXARTELA: Iraileko sariak - Goierriko Hitza : Goierriko Hitza\nORDIZIAN VISA TXARTELA: Iraileko sariak\nAdi!! Irailaren 16tik 30era erosketak ORDIZIAN Txartelaren egin badituzu, begiratu ondo zure tiketak! Saria izan dezakezu!!!


Zerbitzuaren helburua eguneroko bizitzako jarduerak egiteari dagokionez autonomia pertsonala eta beren kasa balia daitezen ahalbidetzea da. Helburu hori izanik:\nDauden laguntzako produktuei buruzko informazioa eta orientabidea ematen du, baita irisgarritasuna hobetzea ahalbidetzen duten ingurune fisikoaren egokitzapenei buruzkoa ere.\nEguneroko bizitzako jarduerak egiteko beharrezkoak diren laguntzako produktu berreskuragarriak lortzen laguntzen du, mailegu-sistemaren bitartez.\nOhiko etxebizitza egokitzeko proposamenak egiten ditu, eta horri esker etxebizitzaren irisgarritasun-maila eta pertsonak haren barruan izango duen autonomia-maila hobetzea ahalbidetuko da.\nEskaera aurkeztu baino urtebete lehenagotik Gipuzkoan erroldatuta egotea eta eskaera egiten denean, Pasaian erroldatua egotea.\nEskatzen denaren aurrekontu xehatua.\nBizikidetza unitateko kide guztiek dituzten dirusarreren egiaztagiriak\nBerreskuragarri ez diren laguntza-produktuen gastuak eta ingurune fisikoa egokitzeko lanak Foru Aldundiak eta erabiltzaileek partekatzen dituzte. Erabiltzaileek duten gaitasun ekonomikoaren arabera kopuru bat ordaintzen dute.\n185/2015 Dekretua, urriaren 6koa, Gizarte Zerbitzuen Euskal Sistemaren prestazio eta zerbitzuen zorroari buruzkoa 33. artikulua, 2.7.2.2. idazpurua\nLaguntza teknikoa (laguntza-produktua): autonomiarako mugak prebenitu, konpentsatu, arindu edo ezabatzeko produktu, tresna, ekipamendu edo sistema tekniko oro, merkatuan lehendik dagoena edo berariaz fabrikatua. Laguntza teknikoak (laguntza-produktuak) izan daitezke:\nberreskuragarriak, onuradun batzuek batak bestearen ostean erabili ahal izateko modukoak direnean eta lekuz aldatzeko modukoak direnean garraioa beste kosturik gabe. Berreskuragarriak diren laguntza teknikoak hornidura-zerbitzuen edo aldi baterako lagapenen bidez emango dira.\nberreskuraezinak, beren ezaugarriak direla-eta eskualdatu ezin direnean eta, ondorioz, onura eskatzaile bakar bati edo, salbuespen gisa, aldi berean hainbati dakarkienean. Berreskuratu ezin diren laguntza teknikoez baliatzeko modua laguntza horiek bermatzeko laguntza ekonomikoak esleituz bermatu ahal izango da.\nIngurune fisikora egokitzea: arkitektura-oztopoak ezabatzeko modua emango duten obrak diseinatu eta gauzatzea eta erabiltzailearen ohiko bizilekuan egokitzeak egitea. Zerbitzua eman ezin denean, laguntza ekonomikoen bidez bermatuko dira ingurune fisikoan egin beharreko egokitzeak.


Iazko finalistekin jarraituz… | Airakurri\nIazko finalistekin jarraituz…\nAntoniano Ikastetxeko Markel Aristiren iruzkina iazko finalistetako bat izan zen. Iñaki Zubeldia idazlearen “Josu Azalaren abenturak” liburuaren iruzkina bidali zigun, besteak beste. Dakizuen bezala, iruzkin bat baino gehiago bidal ditzakezue eta!\nJosu da istorio honen protagonista dibertigarri eta berezia. Josuk betidanik sentitu du apaiza izateko gogoa, beraz, beldurrik gabe abiatuko da Bilboko apaiztegira. Bertan, lagun euskaldun ugari egingo ditu eta primeran pasatuko du haiekin hainbat abentura biziz. Kontuan izan beharra dago, Josuk ez duela gaztelania ongi menderatzen. Beraz, hizkuntza aldetik dituzten ezberdintasun horiek, umore kutsu bat erantsiko diote eleberriari.\nHorrez gain, erronka desberdinak bururatuko zaizkio Josuri, eta bere lagun taldearekin denbora asko pasako dute horretan, hala nola, bost metroko zuhaitz batetik salto egin, igerilekuko ur hotzetan barrena urperatu, San Juan suan salto eginez hanka erretzea edota futbolera jolastea nahiz eta orkatila okertuta izan. Nork ez du nahi horrelako lagun talde bat?\nBukatzeko, liburu hau oso azkar irakurtzen dela aitortu beharra dut, izan ere, esan beharra dago istorioa dibertigarria eta interesgarria denez, gustora irakurtzea bultzatzen duela irakurlea.\nBeraz… zeren zain zaude? Animatu zaitez irakurtzera!


Bakio-JATATXIKERRA-JATA-San Migel baseliza-TOLLU-Bakio | Ruta Bakio, País Vasco (España)- GPS track\nBakio-JATATXIKERRA-JATA-San Migel baseliza-TOLLU-Bakio\n2.702 340 7112\nBenta plazako aparkalekutik hasi gera eta San Pelaio kaletik Irubideko errotondara goaz, hemen eskubira hartzen degu Bellabista etxadira eta hemen eskailerak igoz Birjilanda kalera, eskubitik segi 150m eta ezkerretik ateratzen pista jarraitu.\nHemendik aurrera eta 1000m pista bidegurutze pillo bat daude, eukalipto zuhaitzak botatzen hari dira, pista nagusia jarraitzea kosta egitenda tarte batzuetan. Nahaste hau pasa ondoren bidea argixeagoa da, aurrean goian BI-3152 errepidera iristen gera, ezkerrera joango gera eta 150m eginez eskubira hartuko degu bidexkan gora zabalgune batera iritxi arte, iturria eta mahai pare bat bertan. Aurrerantzean pista zabala jarraituko degu Jata leporaino.\nOrain JATATXIKERRAra joan-etorria egingo degu, ondoren maldan gora JATA gaineraino, buzoia eta antena erraldoia. Atsedentxoa hartzen degu antena barrenean.\nBerriro bueltan buzoira etorrita, gain lerrotik jarraituko degu HEalderuntz, laister hasiko gera gainbera nahiko tentean lehen zatian, gero ez ain tente bainan beheruntz Zumetxaga leporaino, bertan San Migel baseliza ondoan pasaz, pista jarraituko degu mahasti bateraino, hau alboan utziz TOLLU gaineraino iristen gera, buzoia.\nBide berdinetik bueltatzen gera Zumetxaga lepora eta hemendik hormigoizko pista jarraituz BI-2101 errepidekin bat egin arte, hemen ezkerrera segiz Basigoko Nagusia kaletik Udaletxe pasaz Irubideko errotondara eta hasierako bidetik Benta plazako aparkalekura\nADI EZKerretik hartu\nEzkerrera hartu.Eskeilaran gora\nKaixo, zure lagunak ibilbide interesgarri hau topatu du Bakio-JATATXIKERRA-JATA-San Migel baseliza-TOLLU-Bakio https://eu.wikiloc.com/ibilbide-senderismo/bakio-jatatxikerra-jata-san-migel-baseliza-tollu-bakio-19444897 Ondo izan, Wikiloc | Rutas del Mundo


Gabonetako egutegia euskal presoen aldeko aldarrikapenarekin – Etxera Trail\nGabonetako egutegia euskal presoen aldeko aldarrikapenarekin\n2017-12-28 (e)an publikatua\nGabonetan Gernikan egutegi zabala antolatu da kalera dinamikaren baitan Euskal preso politikoen aldeko aldarrikapenarekin. Abenduaren 24tik Urtarrilaren 9arte ekimen ugari antolatu dira herrian bertan.\nUrtarrilaren 12ko Bilboko manifestazio nazionalarekin emango zaiolarik bukaera kalera dinamikaren ekimenen egutegiari. Beraz, herritarroi ekimen guzti hauetan parte hartzera bultzatzen zaituztegu, kalean euskal presoak presente izanez.\n< Kamiseta berriak!\nBihar Motxiladun umeak, Ur Handitan saioan >


Atxarte - Urrestei ertza (5b/4c bariantearen arabera, 300m, derrigorrez 5b/4c) ~ Eskalatzen\nAtxarte - Urrestei ertza (5b/4c bariantearen arabera, 300m, derrigorrez 5b/4c)\nEgilea X Larretxea Ordua 18:50 Komentariorik ez\nAtxarteko klasiko handia. Autobabesak ipintzen ikasteko balio dezakeen bide semiekipatua. Orokorrean bidea plaka etzanetatik doa. Arroka kalitatezko kareharria da, itsasgarritasun handikoa eta pitzadura eta euste-leku piloekin eta, nola ez, arroka-zubi askorekin. Azpimarratzeko zailtasun bakarra dorrea da. Aukeratzen dugun bidearen arabera gehiago edo gutxiago estutu beharko dugu.\nLuzeen luzerak orientatzaileak dira. Gehiago luza edo moztu daitezke bakoitzak erabakitzen duen bidearen eta materialaren arabera, arroka-zubi sendoetan bilguneak antolatzeko aukerak ugariak baitira. Bigarren eta hirugarren luzeek leku desberdinetatik igotzeko aukera eskaintzen dute. Beraz hemen adierazten den zailtasuna orientatzailea da soilik. Aukeratutako bidearen arabera zailagoak edo errazagoak egin ditzakegu luze horiek. Urkiolako santutegi eta Anboto aldera paisaia ikusgarria.\nIristeko: Durangotik edo Elorriotik (beste aldetik bagatoz) Abadiño herrira hurbildu. Durangotik bagatoz herria zeharkatu eta ezkerrera, Mendiola auzora, hartu. Elorriotik etorrita herrian sartu baino lehenago dago bidegurutzea Mendiola auzora joateko. Errepidea harrobiraino jarraitu. Bertan kotxea uzteko hainbat leku daude.\nHurbiltzeko: Erreka gurutzatu eta pistatik igotzen hasi. 50 metro aurrerago gure eskuinean geratzen den arroka handi baten azpitik pasatuko gara. Arroka pasa eta berehala, gure eskuinean, bidezidor bat jaiotzen dela konturatuko gara. Hori hartu eta igoera gogor batean hormaren oinean utziko gaitu (kotxetik 20 min inguru).\nL1 (45 m, 1 aseguru, 4a). Hasieran pitzadura bat. Arroka-zubi txiki batek lehenengo metroak babestea ahalbidetzen du. Hiru metro gorago (apur bat ezkutatuta) luzean aurkituko dugun parabolt bakarra dago. Txapatu eta ezkerrera pasa. Espoloitxoaren ertzetik edo bere ezkerrean geratzen diren plakatxoetatik igo. Bere adar lodian zinta bat jartzen uzten duen zuhaitz batera iritsiko gara. Zuhaitza eta euste-leku onak dituen pasagunetxo bat gainditu ondoren kresta etzan egiten da eta zailtasuna asko jaisten da. Bilgunea arroka-zubiekin erlaitz handi batean egiten da.\nL1bis (35 m). Plaka handi etzan baten oinarriraino oinez igotzen den zatia.\nL2 (50 m, 0 aseguru, 3c). Pitzadura eta euste-leku ugari dituen plaka etzan handia. Autobabesa ahalbidetzen duten arroka-zubi ugari dago. Itsasgarritasun handiko arroka ona. Bilgunea bloke baten alboan aurkituko dugun egurrezko tako (antzinako igoeren aztarna) eta pitzadura batean egiten da edo metro batzuk gorago aurkituko ditugun arroka-zubietan.\nL3 (35 m, 0 aseguru, 3c). Aurreko luzearen antzekoa. Bilgunea bi paraboltez osatua (hego aldeko hormaren bide baten batenak).\nL4 (50 m, 1 aseguru, 3c). Diedro-kanal etzana luzearen lehenengo zatian eta euste-leku onak dituen kresta etzana bigarrenean. Aseguru bakarra luze osoan. Iltze bat diedro-kanalaren hasieran. Bilgunea arroka-zubietan edo krestatik eskuinera geratzen den arte handi batean (10 metro ingurura, krestatik kanpo).\nL5 (25 m, 0 aseguru, 3a). Euste-leku pilo dituen kresta etzana. Bilgunea, dorrearen ezkerreko erpinean, herdoildutako bi iltze zaharretan egiten da. Bilgunea pitzadura batean oso ongi koka daitekeen fisurero txiki batekin sendotu daiteke. Beste aukera bat bilgunea dorrera iritsi baino metro batzuk lehenago aurki dezakegun arroka-zubi batean egitea da.\nL6 (25 m, 1-3 aseguru, 4c/5b bariantearen arabera). Dorreak bi horma ditu. Gainditzeko aukera desberdinak daude:\na) Lehena ezkerrean dagoen pitzadura-tximiniatik igotzea da (guk ez genuen egin). Bilgunetik irten eta berehala iltze herdoildu bat aurkituko dugu. Tximiniak kanpora botatzen du eta naiz eta bere kanpo aldeko arroka ona izan, barrukoa ustelduta dago (ez sartu barrura). Eskuinean pasagunea babesteko friends edo fisurero bat ipintzeko pitzadura bat dago. Gero ematen du zailtasuna gutxitu egiten dela eta tximini batetik bilguneraino erraz igotzen dela.\nb) Bigarren aukera pitzadura bertikal baten laguntzaz zuzen igotzea da. Pitzadurak kanpo aldera botatzen du. Pasagunea gaizki babestuta dago iltzea pitzaduraren oinarrian dagoelako (beste bat bada apur bat gorago, baina oso eskuinean geratzen da) eta dorrearen oinarrian erlaitz lau handi bat dagoelako (txarra erortzen bazara). Guk ez genuen friends edo fisurero handi batekin pasagunea babestu daiteke. Lehenengo horma gainditu ondoren grada txiki batek bigarren hormaren oinarrian uzten gaitu. Horma bertikalak 4-5 metro ditu eta apur bat altu geratzen den parabolt batez babestua dago. Apur bat estutu behar da txapatzeko. Gero euste-leku onak daude eta ongi iristen da erlaitz txiki batera. Bertan bilgunea egiteko arroka-zubi sendo bat aurkituko dugu.\nc) Hirugarren aukera ezkerreko tximini aldera igotzen hasi eta berehala eskuinera zeharkaldi txiki bat egitea da. Pitzadura bertikala duen lehenengo hormaren gainera irtengo gara. Aukera honetan gutxiago estutu behar da, baina esposizioa apurtxo bat handiagoa da. Pitzadura bertikalaren parean jartzen garenean zinta bat edo friends bat ongi onartzen duen pitzaduratxo bat dago.\nL7 (45 m, 2 aseguru, II-III). Kresta horizontala, baina nahiko aereoa. Bere zailtasun bakarrak bi destrepe txiki dira. Lehena lepotxo batera jaisteko eta bigarrena bilgunera iristeko.\nJaitsiera: 30 metroko bi rapeletan. Lehenengo rapelak (30 m) lepotxoa baino metro batzuk gorago uzten gaitu. Ondoren, belarra duen kanal baten hasieraraino, oinez jaisten den 20 metro inguruko zati bat. Rapelaren bigarren bilgunea apur bat eskuinean dago (behe aldera begira gaudela).\nBigarren rapela (30 m) ez da derrigorrezkoa, baina egitea aholkatzen da. Kanala kontu apur batekin destrepa daiteke, baina lurra hezea badago delikatua izan daiteke. Rapelatu ondoren bidezidorra jarraitu eta, aldapa gogor batetik jaitsiz, 20 minututan kotxean gara.\nMateriala: 6-10 zinta + bilgunerako materiala. Zinta luzeak eta friends joko bat eta fisureroak.\nOrientazioa: Hego-eki aldea.\nGaraia: Urte osoa (arrokari lehortzeko denbora emanez).\nLehenengo igoera: A Sopena eta J Apraiz, 1936.\nCategories: 4c, 5b, Bizkaia, Semiekipatua


hezkuntza Archives | Leihotik ihesi\n2021-02-12 - Utzi erantzuna\nHezkuntzan Librezale, neurri batean edo bestean hezkuntzarekin lotuta gauden profil desberdineko pertsona talde bat da: senideak, irakasleak, ekintzaileak, hacktibistak, ikasleak… Zerk batzen gaitu? Bada, kezkatuta gaudela ikasgelak digitalizatzen ari diren moduagatik.\nAste honetako astelehenean, hilak 8, Hezkuntzan Librezale taldearen irakurketa Legebiltzarrera heldu zen. COVID-19k azkartutako digitalizazio prozesuaz eta gaur egun esku artean ditugun erronkez eztabaidatzeko asmoarekin, ponentzia bat burutu genuen Hezkuntza Batzordean. EH Bildu talde parlamentarioak gonbidatuta.\nPonentzia horren helburua argia zen, goian laburtu ditudan arrazoiak kontutan hartuta, eztabaida prozesu bat bultzatzeko unea iritsi dela uste dugu. Software librean bezala, jakintza kolektiboa eta estandar libreak bultzatzen dituzten alternatibak egon badaude, eta momentua egokia da digitalizazio zentzudun, jasangarri eta arduratsu baten alde egiteko.\n| burujabetza teknologikoa hezkuntza software librea


Barakaldoko La Milagrosa ikastetxea ixteko arriskuaz ohartarazi dute - Bizkaiko Hitza\nBarakaldoko La Milagrosa ikastetxea ixteko arriskuaz ohartarazi dute\n2017, urtarrilak 20 Albisteak, Bizkaia, Gizartea 438\nBarakaldoko La Milagrosa ikastetxeko kideak 2016-2017koa azken ikasturtea ez izateko borrokatzen ari dira. Iragarri dutenez, eraikinaren jabe den fundazioak zahar etxe bat sortu nahi du bertan, eta horrek bertako irakasle eta ikasle guztiak kanporatzea ekarriko luke, nahitaez. Itunpeko ikastetxeko zuzendaritzak salatu du alokairua urtez urte igo dietela azkenaldian, eta ekonomikoki “itota” daudela. Ikastetxea Hijas de la Caridad kongregazioaren menpe dago, eta taldeak jakinarazia die abuztuaren 31n proiektua bertan behera utziko duela. Ikasleek eta euren familiek mobilizazioak hasi zituzten joan den astean, fundazioak haiekin hitz egin eta denen artean akordio bat lortzeko. 3 eta 16 urte bitarteko 350 ikasle eta 39 langile ditu zentroak.\nJuan Ortega La Milagrosako zuzendariaren arabera, duela urtebete inguru jakin zuten mojen kongregazioak ikastetxearen proiektua alde batera uzteko asmoa zuela. Ordutik, beste elkarte baten babesa bilatzen ibili dira titulartasuna lortu ahal izateko: Kristau Eskolarekin saiatu ziren lehenbizi, baina alferrik izan zen. “Bidaide fundazioaren bitartez Miranda fundazioarekin hitz egin zuten, baina ez zuten lortu alokairua jaistea”. Horren ondoren, Ikastolen Elkartearengana jo zuten. “Gure asmoa titulartasuna Ikastolen Elkarteari uztea da, eta abuztuaren 31rako guk langileen edo gurasoen kooperatiba bat lortzea”, azaldu du Ortegak. Hala, kooperatiba horrek Ikastolen Elkartea edukiko luke patroi bezala.\nIkastolen Elkarteak ikastetxearen izenean negoziatu du alokairuaren prezioa fundazioarekin, baina ezezkoa jaso dute. “Ez dutela onartzen jakinarazi ziguten aurreko astean”, salatu du Ortegak. Ordutik, mobilizazioak egin dituzte egunero Barakaldoko udaletxearen aurrean. “Gure helburua ikastetxearen proiektuarekin aurrera egitea da. Gure lana da, eta, batez ere, gure ikasleen eskola”, aldarrikatu du. Aurreko astean, ikastetxeko gurasoen elkarteko kide batzuk Barakaldoko alkatearekin bildu ziren, baina, zuzendariak azaldu duenez, alkateak “gauza handirik” ezin duela egin ohartarazi zien.\nGakoa hilero ordaindu behar izaten duten alokairuan dago. 2014tik aurrera ikastetxeari alokairua igotzen hasi zen La Miranda Fundazioa. “Bat-batean”, hilabeteko alokairua 6.000 euro igo zieten, Ortegak nabarmendu duenez. “Lehen, 8.000 euro inguru ordaintzen genituen, eta, bat-batean, 14.000 ordaintzen hasi behar izan genuen”. 2015eko urtarrilean berriro igo zieten alokairua, eta hilero 20.000 euro ordaintzen hasi ziren. “Horrek esan nahi du 2015etik hona milioi erdi euro ordaindu ditugula”, azaldu du zuzendariak. Zehazki, urtero 200.000 euro ordaintzen dituzte.\nAurreko ostiralean, ikastetxeko ikasleen familiekin bildu ziren arazoaz hitz egiteko, eta ikusitakoarekin pozik agertu da Ortega. “Familien jarrera oso positiboa izan zen; haien asmo bakarra ikastetxea mantentzea da, eta ikastetxearen proiektuarekin batera aritzea”.\nLa Miranda Fundazioko presidente Rafael Carrigasen hitzetan, berriz, ez dute inor “kaleratuko”. “Ez dugu proiektu bat beste baten gainean jarriko; xede soziala bakarrik dugu, eta, Barakaldok zahar etxe bat behar badu, guk eskaera horri erantzungo diogu”. Carrigasek adierazi du Hijas de la Caridad kongregazioak “aspaldi” adierazi ziela ez zuela ikastetxearen proiektuarekin jarraitu nahi. “2001ean jada ohartarazi ziguten alde egingo zutela, ez dutela prest dagoen jenderik”. Gainera, Carrigasek iragarri du ikastetxeko langileak ez direla berarekin bildu gaiaz aritzeko. Baieztatu du Kristau Eskola eta Ikastolen Elkartea haiekin harremanetan jarri direla, baina ez dutela akordiorik lortu ez batarekin eta ez bestearekin. “Kristau Eskolak ez zuen proposamenik aurkeztu, eta Ikastolen Elkartearena ez zen bideragarria, hipotesiak baino ez dituzte planteatu; horregatik, fundazioko patronalak atzera bota zuen proposamena”.\nAtzo bertan La Miranda fundazioko patronala Ikastolen Elkartearen beste proposamen bat aztertzeko batu zen, eta ikastetxeko zuzendaritzak gaur espero du hartutako erabakiaren berri izatea. Amaia del Campo Barakaldoko alkateak adierazi du berak boto bakarra duela fundazioaren patronatuan ikastetxearen alde egiteko. Edonola ere, elkarrizketarako aukera guztiak “agortzea” eskatu du, akordio bat lor dadin.\nHerritarren, Barakaldoko PSE-EE eta Irabazi alderdien eta ELA, LAB eta CCOO sindikatuen babesa jaso du ikastetxeak aste honetan. Gatazkari irtenbide bat emateko eskatu die ELAk Eusko Jaurlaritzari, Barakaldoko Udalari eta Kristau Eskolari. Sindikatuak gaitzetsi egin du Miranda Fundazioaren jarrera, interes ekonomikoak “hezkuntza eskubide eta lan eskubideen gainetik” jartzen dituelako. CCOO eta LABek 40 lanpostu gal daitezkeela ohartarazi dute, besteak beste.